Έφυγε η «ψυχή» της ρυθμικής γυμναστικής\nΠρώτη καταχώρηση: Πέμπτη, 5 Αυγούστου 2010, 19:33\nΈπεσαν οι τίτλοι τέλους, το βράδυ της Τρίτης, για την Ελένη Πολυχρονίδου, αφήνοντας με την απουσία της, φτωχότερη την οικογένεια της ελληνικής γυμναστικής.\nΗ εκλιπούσα ήταν εξέχουσα προσωπικότητα της ρυθμικής γυμναστικής στην Ελλάδα και διεθνώς, και υπέμεινε με γενναιότητα το πρόβλημα υγείας που αντιμετώπιζε, ασκώντας μέχρι τέλους τα καθήκοντά της ως τεχνικής διευθύντριας ρυθμικής της Ελληνικής Γυμναστικής Ομοσπονδίας.\nΗ Ελένη Πολυχρονίδου, άφησε την τελευταία της πνοή σε ηλικία 50 ετών στο Ευγενίδειο Ίδρυμα, όπου νοσηλευόταν, έπειτα από πολυετή μάχη με την επάρατη νόσο.\nΣυγγενείς, φίλοι και ολόκληρη η οικογένεια της ελληνικής γυμναστικής την οδήγησαν στην τελευταία της κατοικία, το μεσημέρι της Τετάρτης (04/08) στο Πρόχωμα Θεσσαλονίκης, από όπου ήταν η καταγωγή της.\nΗ Ελένη γεννήθηκε στις 8 Απριλίου του 1960 στη Θεσσαλονίκη. Ήταν πτυχιούχος Φυσικής Αγωγής με ειδικότητα στη ρυθμική γυμναστική και διετέλεσε καθηγήτρια στα Τ.Ε.Φ.Α.Α. του Εθνικού Καποδιστριακού Πανεπιστημίου Αθηνών από το 1992 μέχρι το 1997.\nΠροπονήτρια ρυθμικής γυμναστικής από το 1982, εργάστηκε ως ομοσπονδιακή τεχνικός από το 1985 μέχρι το 2006, συνεισφέροντας είτε στο ατομικό είτε στο ανσάμπλ. Μεταξύ άλλων, διετέλεσε προπονήτρια της Εθνικής ομάδας ανσάμπλ γυναικών στο παγκόσμιο πρωτάθλημα του 1999 στην Οσάκα (2 χρυσά και 1 αργυρό μετάλλιο) και στους Ολυμπιακούς Αγώνες του 2000 στο Σίδνεϊ (χάλκινο μετάλλιο), ως συνεργάτιδα της Μαρίνα Φατέεβα. Επιπλέον, εργάστηκε ως επικεφαλής προπονήτρια της Εθνικής ομάδας ανσάμπλ γυναικών από το 2004 έως το 2006.\nΑπό το 2008 μέχρι και το θάνατό της, κατείχε τη θέση της τεχνικής διευθύντριας ρυθμικής γυμναστικής της Ε.Γ.Ο.. Από τις αρχές του 2010 αποτελούσε μέλος της Τεχνικής Επιτροπής ρυθμικής γυμναστικής της Ευρωπαϊκής Ομοσπονδίας Γυμναστικής (UEG), αξίωμα στο οποίο είχε εκλεγεί τον περασμένο Νοέμβριο.\nΗ Ελένη Πολυχρονίδου, είχε συμπεριληφθεί στις «εξπέρ» του αθλήματος από τη Διεθνή Ομοσπονδία Γυμναστικής (FIG) και είχε διδάξει στην Ακαδημία ρυθμικής γυμναστικής που είχε πραγματοποιηθεί στο Γουόλβις Μπέι της Ναμίμπια, τον Ιούνιο του 2009.\nΕκτός όλων των άλλων, η Ελένη είχε διατελέσει διευθύντρια του αθλήματος της Γυμναστικής (Competition Manager) στους Ολυμπιακούς Αγώνες του 2004 στην Αθήνα, ενώ είχε ανάλογο ρόλο στο ευρωπαϊκό πρωτάθλημα ρυθμικής του 1997 στην Πάτρα, καθώς και στο παγκόσμιο πρωτάθλημα ρυθμικής του 2007, επίσης στην αχαϊκή πρωτεύουσα.\nΤελευταία ενημέρωση: Πέμπτη, 5 Αυγούστου 2010, 19:33


Η απογραφή του πληθυσμού στα Σκόπια, οι Έλληνες και οι βλαχόφωνοι Έλληνες – Ερωτήματα που πρέπει να μας προβληματίσουν! | thesprotikospalmos.gr\nΗ απογραφή του πληθυσμού στα Σκόπια, οι Έλληνες και οι βλαχόφωνοι Έλληνες – Ερωτήματα που πρέπει να μας προβληματίσουν!\nΗ στατιστική υπηρεσία των Σκοπίων ανακοίνωσε πριν από λίγες ημέρες τα οριστικά στοιχεία της απογραφής που πραγματοποιήθηκε στη γειτονική χώρα τον περασμένο Σεπτέμβριο, μετά από 20 χρόνια.\nΤα στοιχεία αυτά δημιουργούν ερωτήματα σε σχέση μ’ αυτούς που αυτοπροσδιορίζονται Έλληνες ή Βλάχοι, τα οποία πρέπει να μας προβληματίσουν.\nΑπό την πρώτη στιγμή που με τη διάσπαση της Γιουγκοσλαβίας δημιουργήθηκε το κράτος των Σκοπίων, θεσπίστηκε στοχευμένα «βλάχικη μειονότητα» και «βλάχικη γλώσσα» (απονέμονται μάλιστα και πτυχία της) ώστε να αποκοπούν οι Βλάχοι από την ελληνική καταγωγή και την εθνική τους ταυτότητα.\nΠαρά τη γενική μείωση του πληθυσμού, ο αριθμός των Βλάχων είναι λίγο αυξημένος σε σχέση με την προηγούμενη απογραφή του 2002. Περίπου 8.700 άτομα δήλωσαν Βλάχοι στην παλιά απογραφή ενώ στην τελευταία 9.200 άτομα περίπου.\nΑυτοί που δηλώνουν Έλληνες είναι ελάχιστοι (294 έναντι 422 το 2002). Πως θα μπορούσε άλλωστε να είναι διαφορετικά με το εχθρικό κλίμα που υπάρχει εναντίον της Ελλάδας; Πόσο εύκολο είναι σε μια τέτοια χώρα να δηλώνει κανείς Έλληνας; Μήπως αυτοί οι ελάχιστοι που δηλώνουν Έλληνες, είναι όσοι «κρατάνε» ακόμη γερά και δεν έχουν αλλοιωθεί από το σλάβικο στοιχείο ή απλά δεν φοβούνται και αρνούνται να «παραδώσουν» την ελληνικότητά τους;\nΜήπως βλαχόφωνοι με συνείδηση της ελληνικής καταγωγής τους (κατά)πιέζονται και δηλώνουν από φόβο Μακεδόνες ή απλά Βλάχοι; Μήπως από την εποχή της Γιουγκοσλαβίας έχει καλλιεργηθεί στους Βλάχους της περιοχής των Σκοπίων η άποψη ότι δεν είναι Έλληνες;\nΜήπως η Ελλάδα δεν βρέθηκε ποτέ κοντά στους Βλάχους για να τους στηρίξει και να ενδιαφερθεί για τα θέματα της εκπαίδευσης, της υγείας, της θρησκευτικής ελευθερίας και της καθημερινής τους επιβίωσης αλλά τους άφησε βορά στις διάφορες προπαγάνδες; Τόσες ΜΚΟ υπάρχουν με απίθανα αντικείμενα και σκοπούς, δεν θα μπορούσε να υπάρξει αντίστοιχη γι’ αυτούς τους ανθρώπους;\nΜήπως, τέλος, τα ίδια λάθη γίνονται και με τους βλαχόφωνους Έλληνες της Αλβανίας και θα τα βρούμε μπροστά μας στην επικείμενη γενική απογραφή;


Αγιοτόπια: H Θεολογία των μνημοσύνων. Γιατι τελούνται τα 3ήμερα και τα 9μερα μνημόσυνα.f\nΌλοι σχεδόν έχουμε πάει σε μνημόσυνο συγγενικού ή προσφιλούς μας προσώπου. Πόσοι όμως γνωρίζουν ποιος είναι ο πραγματικός σκοπός του; Οι περισσότεροι τελούν τα μνημόσυνα των κεκοιμημένων καθαρά από λόγους παράδοσης. Τα μνημόσυνα είναι άρρηκτα δεμένα με τη Θεολογία της Ορθοδοξίας για τη ζωή μετά το θάνατο.Στην Ορθόδοξη Παράδοση έχουμε τέσσερα μνημόσυνα. Το τριήμερο, το εννιαήμερο, το σαρανταήμερο και το ετήσιο μνημόσυνο. Όλα δημιουργήθηκαν για να βοηθήσουν στο ταξίδι της ψυχής από τη γη στον ουρανό.\nΕτικέτες Εξόδιος Ακολουθία, Μυστήρια


Τα εισιτήρια για το σημερινό παιχνίδι ΟΦΗ- Ατρόμητος - ΟΦΗ - Νέα Κρήτη\nΤώρα διαβάζετε: Τα εισιτήρια για το σημερινό παιχνίδι ΟΦΗ- Ατρόμητος\nΔιευκρινήσεις της ΠΑΕ για τους φιλάθλους που θέλουν να βρεθούν στο «Θεόδωρος Βαρδινογιάννης»…\nΟι εκλεκτοί του Σίμου: Η αποστολή του ΟΦΗ για τον «τελικό» με Ατρόμητο\nΗ ΠΑΕ ΟΦΗ 1925 ενημερώνει τους φιλάθλους που θέλουν να παρακολουθήσουν την σημερινή (17/2, 19:30) αναμέτρηση με τον Ατρόμητο, ότι θα λειτουργήσουν τα εξής φυσικά σημεία πώλησης εισιτηρίων.\n«Από τις 10:00 το πρωί ως τις 15:00 το μεσημέρι οι φίλοι της ομάδας μας θα μπορούν να προμηθευτούν το εισιτήριο τους και την Κάρτα Φίλου από το γραφείο της ΠΑΕ ΟΦΗ 1925, που βρίσκεται δίπλα στην είσοδο της Θύρας 9 «Ευγένιος Γκέραρντ».\nΑπό τις 15:00 και μετά θα λειτουργήσουν δυο εκδοτήρια περιμετρικά του γηπέδου «Θ. Βαρδινογιάννης» αποκλειστικά για την έκδοση εισιτηρίων (όχι για την Κάρτα Φίλου ΟΦΗ).\nΠροσοχή: Για την αποφυγή του συνωστισμού έξω από τις θύρες του γηπέδου από τις 15:00 μετά το μεσημέρι, ΔΕΝ θα εκδίδονται εισιτήρια στο γραφείο της ΠΑΕ ΟΦΗ 1925 που στεγάζεται στο γήπεδο, δίπλα από την είσοδο της Θύρας 9. Το γραφείο αυτό θα λειτουργήσει ΜΟΝΟ για όσους επιθυμούν την έκδοση της «Κάρτας Φίλου ΟΦΗ».\nΗ αγορά των εισιτηρίων της προσφοράς “Kids Combo” θα γίνεται ΜΟΝΟ από το γραφείο της ΠΑΕ ΟΦΗ 1925 και ΟΧΙ από τα εκδοτήρια, που βρίσκονται περιμετρικά του γηπέδου.\nΕκτός από τα εκδοτήρια περιμετρικά του γηπέδου «Θ. Βαρδινογιάννης», τα εισιτήρια του αγώνα ΟΦΗ – Ατρόμητος μπορείτε να τα προμηθευτείτε και με τους εξής τρόπους:\n* Από την επίσημη ιστοσελίδα της ΠΑΕ ΟΦΗ 1925.\n* Από την ιστοσελίδα www.ticketmaster.gr.\n* Από το πρακτορείο ΟΠΑΠ “Περάκης”, οδός Εμμ. Μπαντουβά 73, Ηράκλειο».


Συζητώντας με τον Κων/νο Μπιμπή για τους «γυάλινους κόσμους» μας! | ΣΥΝΕΝΤΕΥΞΕΙΣ | deBóp\nΤον άκουγα να τραγουδάει μέσα στο ασανσέρ όπως ανέβαινε και εγώ τον περίμενα στην πόρτα με τις φόρμες/πυτζάμες μου γιατί ναι, η σχέση μας μου επιτρέπει να τον υποδεχτώ σπίτι μου έτσι. Αν δεν τραγουδούσε θα ανησυχούσα... Όπως κάθε χρόνο, σε κάθε βήμα του, κάνουμε μια συνέντευξη-κουβέντα, έτσι και τώρα που πρέπει να βρούμε πολύ ισχυρούς λόγους για να βρεθούμε, χρησιμοποιήσαμε τη μετακίνηση x, αυτόν τον απροσδιόριστο αλλά και καθοριστικό παράγοντα για να κρατηθούμε ψυχικά υγιείς, ώστε να πιούμε ένα ζεστό καφέ, να καθίσουμε απέναντι, να χαμογελάσουμε και να πούμε τα νέα μας. Και μου είχε λείψει πολύ είναι η αλήθεια.\nΣτις 23 Ιανουαρίου το Εθνικό θέατρο θα παρουσιάσει σε live streaming τον «Γυάλινο Κόσμο» του Τενεσί Ουίλιαμς, σε σκηνοθεσία Γιώργου Νανούρη με τους Άννα Μάσχα, Λένα Παπαληγούρα, Κων/νο Μπιμπή και Αναστάση Ροϊλό.\nΩς τότε φτιάξτε έναν ζεστό καφέ και διαβάστε την κουβέντα μας!\nΠώς πάνε οι πρόβες για το «Γυάλινο Κόσμο» στο Εθνικό θέατρο με σκηνοθέτη το Γιώργο Νανούρη, με τον οποίο συνεργάζεσαι πρώτη φορά;\nΚ. ΜΠΙΜΠΗΣ: Ο Γιώργος είναι εξαιρετικός. Όντως είναι η πρώτη φορά που δουλεύω μαζί του και αυτό που μου αρέσει πολύ είναι ότι ήξερε από την αρχή τι ήθελε: πως θα είναι το αισθητικό μέρος της παράστασης και σε ποιες κατευθύνσεις θέλει να μας οδηγήσει σκηνοθετικά. Αυτό είναι πολύ ξεκούραστο για τον ηθοποιό.\nΕπίσης, δεν είχα συνεργαστεί ξανά με την Άννα Μάσχα, η οποία είναι επίσης εξαιρετική. Πιστεύω δίνει στο ρόλο της, την Αμάντα, μια ποιότητα που δεν έχουμε ξαναδεί σε ανέβασμα στην Ελλάδα. Συνήθως ο ρόλος της Αμάντας πάει προς μια κατεύθυνση πιο γκροτέσκα, σαν καρικατούρα, ενώ η Μάσχα την αποδίδει πολύ ανθρώπινα. Παπαληγούρα και Ροϊλός είναι εξίσου απίθανοι και θεωρώ ότι η διανομή ρόλων ταιριάζει απόλυτα.\nΓια το δικό σου ρόλο θυμάμαι που μου έλεγες ότι ήταν όνειρό σου να τον ενσαρκώσεις από τα χρόνια της δραματικής σχολής! Σου πάει τελικά;\nΚ. ΜΠΙΜΠΗΣ: Είναι αλήθεια αυτό, τον δοκίμαζα από το δεύτερο έτος στη σχολή τον ρόλο του Τομ. Το σκέφτομαι τώρα που έχουν προχωρήσει οι πρόβες ότι στα αλήθεια δεν παίζω κανένα ρόλο, είμαι εγώ! Προσπαθώ να αναβιώσω το πως ήμουν εγώ στην ηλικία των 19-20 χρονών και είναι «καρφί»: η σχέση μου με τη μάνα μου, η σχέση με το σπίτι, η σχέση με το να φύγω να κάνω κάτι άλλο... Όλες αυτές οι ανάγκες του Τομ μου είναι πολύ γνώριμες και για αυτό πάρα πολύ δύσκολο για μένα που το βιώνω όλο αυτό. Ζορίζομαι δεν θα σου πω ψέμματα. Κάθε φόρα που ακούω το «πάμε πέρασμα» λέω μέσα μου «ωχ, πάλι δύο ώρες κλάμα». Όμως το ευχαριστιέμαι πολύ!\nΚαι έχουμε την περίπτωση live streaming και σε αυτήν την παράσταση... Πώς βλέπεις αυτή τη συνθήκη;\nΚ. ΜΠΙΜΠΗΣ: Το live streaming έχει μια αμηχανία μέσα του. Ακόμα δεν έχουμε κάνει πρόβα σαν σε live streaming, όμως ο Γιώργος το δουλεύει ήδη και του έχω εμπιστοσύνη. Είναι μια διαφορετική συνθήκη αυτή. Εμείς κάνουμε πρόβες σαν να πρόκειται να ανεβάσουμε παράσταση όπως πάντα. Παρόλα αυτά έχει την αμηχανία του. Το όλο ζήτημα της θεατρικής αίθουσας είναι να δεις τα μάτια του άλλου. Κλαίει; Γελάει; Θέλει να φύγει; Φεύγει; Όλα αυτά είναι πράγματα που εσύ ως ηθοποιός τα παίρνεις μέσα σου και επηρεάζουν την ερμηνεία σου. Τώρα ο άλλος είναι στο σαλόνι του; Δεν είναι; Πήγε σε άλλο δωμάτιο; Είναι πέντε άτομα στο σαλόνι και τρώνε σουβλάκια; Κάνεις σκοτάδι εσύ στη θεατρική αίθουσα αλλά ο άλλος δεν έχει σκοτάδι σπίτι του... Τι θα πει σκοτάδι σε live streaming; Είναι πολύ παράξενο πράγμα!\nΕπομένως εσένα η γνώμη για το live streaming ποια είναι;\nΚ. ΜΠΙΜΠΗΣ: Δεν έχει καμία σχέση με την πράξη του θεάτρου. Από την άλλη θα μου πεις αν είχα ένα μαγικό ραβδί και μπορούσα να πω να μην γίνεται κανένα live streaming θα το έκανα; Μάλλον δεν θα το έκανα επειδή αυτό θα σήμαινε ταυτόχρονα ότι πολλοί άνθρωποι που δουλεύουν σήμερα δεν θα δούλευαν. Μιλάω φυσικά για τους ηθοποιούς και όλους τους συντελεστές μιας παράστασης, αλλά και τους τεχνικούς που εργάζονται για να μεταδοθεί. Δίνει δουλειά σε ανθρώπους που αυτή την περίοδο είναι πολύ σημαντικό.\nΑν είναι να μιλήσουμε αμιγώς καλλιτεχνικά δεν έχει τίποτα να προσφέρει. Κάναμε αυτή την κουβέντα με το Χάρη (Φραγκούλη), με τον οποίο συναντιόμαστε πλέον στα covid test που κάνουμε στο Εθνικό θέατρο (γέλια), και λέγαμε ότι έχει να κάνει με το χώρο το όλο θέμα. Το θέατρο είναι χώρος, στο οποίο συνυπάρχουμε όλοι μαζί. Από τη στιγμή που παίρνεις την απόφαση να έρθεις στο χώρο του θεάτρου και να κλειστείς σε μια αίθουσα, από την οποία θεωρητικά δεν μπορείς να φύγεις τόσο απλά, μπαίνεις σε μια συνενοχή του ότι θα μείνω εδώ δύο ώρες να δω αυτό που θα συμβεί. Δεν έχει να κάνει με το άνοιγμα ενός υπολογιστή ή να το κάτσεις μπροστά σε μια τηλεόραση. Καταργείται η μυσταγωγία και το ιερό του πράγματος σε κάθε επίπεδο.\nΓίνονταν και πριν κάποια σποραδικά live streaming όμως...\nΚ. ΜΠΙΜΠΗΣ: Ναι, αλλά γίνονταν με μία άλλη λογική. Όταν κάναμε την παράσταση «Όρνιθες» στη Νέα Υόρκη έγινε live streaming για να μας δουν οι μανάδες μας στην Ελλάδα που δεν μπορούσαν να έρθουν στο Μπρούκλυν ας πούμε (γέλια). Αυτό το καταλαβαίνω. Θα μπορούσε να μείνει ένα καλό από αυτό: να μεταδίδονται με αυτόν τον τρόπο και με γεωγραφικό περιορισμό παραστάσεις στις άγονες γραμμές, σε ακριτικά μέρη και σε περιπτώσεις ανθρώπων που πολύ δύσκολα θα κατέβουν στην Αθήνα ή θα πάει μια παράσταση να τους βρει. Αυτό είναι κάτι που θα μπορούσε να μείνει σαν μία είδους κληρονομιά από αυτήν την ιστορία. Αυτό που τρομάζει όλους είναι τα πράγματα που σε αυτήν την προσωρινή συνθήκη ήρθαν για να μείνουν.\nΝομίζω αυτός είναι ένας πραγματικός και ουσιαστικός φόβος όλων μας σε όλα τα επίπεδα ζωής. Ευχής έργο να μείνει η κληρονομιά όπως την περιγράφεις, θα μείνει εκεί όμως;\nΚ. ΜΠΙΜΠΗΣ: Αυτό δεν μπορεί να το ξέρει κανείς. Πριν το καλλιτεχνικό κομμάτι, βλέπουμε τι γίνεται σε κοινωνικοπολιτικό επίπεδο. Πώς αυτή η πόρτα της πανδημίας έχει ανοίξει για να μπουν πολλά πράγματα μέσα. Οπότε λογικό είναι να φοβόμαστε.\nΠάμε τώρα σε ένα πιο ιδιαίτερο θέμα: Από το ξέσπασμα της πανδημίας φάνηκε απροκάλυπτα ότι οι\nκαλλιτέχνες και οι άνθρωποι του πολιτισμού μπήκαν στο περιθώριο. Από την άλλη ένα μεγάλο μέρος του πληθυσμού είναι αυτό που παρακολουθεί κι ενημερώνεται από την τηλεόραση, στην οποία πράγματα συνεχίζουν να συμβαίνουν. Οπότε σε αυτήν την περίπτωση τι είναι σωστότερο να γίνει ώστε να μην ξεχαστεί το θέμα των ανθρώπων του πολιτισμού που παραμένουν σε δυσχερή θέση (μηδενός εξαιρουμένου);\nΚ. ΜΠΙΜΠΗΣ: Όταν μια κυβέρνηση, με τρόπους που θυμίζουν πολύ σκοτεινά παρελθόντα, ελέγχει την πληροφορία σε όλα τα συστημικά μέσα αλλά και σε λιγότερο συστημικά (η περίφημη λίστα Πέτσα), τότε το πράγμα αρχίζει και γίνεται πολύ επικίνδυνο σε σχέση με τη διαμόρφωση της κοινής γνώμης. Οπότε δεν ξέρω πραγματικά τι να σου πω. Η αλήθεια είναι, με βάση τα νούμερα, ότι αυτή τη στιγμή δουλεύουν στις κρατικές σκηνές και στην τηλεόραση 400-500 ηθοποιοί. Αν αυτή τη στιγμή ήταν ανοιχτή η σεζόν μπορει να εργάζονταν 5.000-6.000. Αυτή είναι η ζοφερή πραγματικότητα. Όπως επίσης το πόσοι είναι οι άνθρωποι του πολιτισμού που δικαιούνται το επίδομα και πόσοι πραγματικά το λαμβάνουν είναι μια άλλη μεγάλη κουβέντα.\nΣε αυτό το σημείο να πω ότι σαν σωματείο ηθοποιών αυτά τα επιδόματα τα έχουμε διεκδικήσει με πάρα πολύ ζόρι.\nΜε την κατάσταση αυτή στο χώρο του πολιτισμού διαφαίνεται ότι σε συλλογικό επίπεδο τα πράγματα μπαίνουν σε μια νέα εποχή. Συμφωνείς;\nΚ. ΜΠΙΜΠΗΣ: Ο Μητσοτάκης μας έκανε ένα καλό (πολλά γέλια): όταν μας ξέχασε στο διάγγελμα του περασμένου Μάη. Το γεγονός ότι «ξέχασε» να αναφέρει έναν ολόκληρο επαγγελματικό κλάδο, ενώ με απόλυτη λεπτομέρεια μάθαμε πώς θα ανοίξουν άλλοι κλάδοι, για εμάς δεν είπε τίποτα. Το μόνο που ανέφερε είναι ότι δεν προβλέπεται να γίνουν πολιτιστικές εκδηλώσεις μέσα στο καλοκαίρι. Αυτό το λέω καλό επειδή δημιούργησε ένα θυμό και το κίνημα support art workers παράλληλα, ο οποίος θυμός από ότι φάνηκε ήταν συσσωρευμένος και χρειαζόταν μια σπίθα για να εκφραστεί.\nΑπό τότε, και μέσα από το support art workers, πολλοί άνθρωποι πήγαν στα σωματεία τους κι ενημερώθηκαν από αυτά. Επίσης, άνθρωποι όπως ο Άρης Λάσκος, η Καλλιόπη Παναγιωτίδου, εγώ, ο Χρήστος Κοντογιώργης, ο Γιάννης Παναγόπουλος που είμασταν στην οργανωτική ομάδα του saw στην πρώτη φάση, πήραμε πολύ βασικές θέσεις στο σωματείο μας. Το ίδιο έγινε και με το ΣΕΣΩΧΟ, το σωματείο των χορευτών. Έγινε μια κίνηση η οποία σημαίνει ότι ήρθε η ώρα να πάρουμε τα πράγματα στα χέρια μας πια.\nΜόνο θετικο μπορεί να είναι αυτό γιατί μόνο η συσπείρωση μπορεί να προκαλέσει αλλαγή. Και θετικά το βλέπω και για το μέλλον. Ξέρεις όλοι αυτοί οι μεγαλοπαραγωγοί που διαμόρφωσαν τις εργασιακές συνθήκες όπως τις διαμόρφωσαν, το έκαναν γιατί δεν υπήρχε ένα αντίπαλο δέος. Φυσικά και οι προηγούμενες διοικήσεις του σωματείου μας έχουν δώσει μεγάλες μάχες, επικρατούσε όμως μια αδιαλλαξία που δεν έχουμε εμείς σήμερα. Βλέπω ότι όλες οι πλευρές είναι έτοιμες να καθίσουν στο τραπέζι και να συμμαζέψουν αυτό το χάος που επικρατεί την τελευταία οκταετία-εννιαετία στα εργασιακά μας.\nΥπάρχει πάντα και παντού και η αντίθετη άποψη βέβαια. Και το saw επικρίθηκε και σε πολλές περιπτώσεις χρησιμοποιήθηκε σαν έκφραση για να στηλιτευτούν καταστάσεις ιδιαίτερα μέσα από τα αδηφάγα social media.\nΚ. ΜΠΙΜΠΗΣ: Το saw κακά τα ψέμματα είναι ένα facebookικό κίνημα, μιας και δεν γινόταν αλλιώς, μιας και δημιουργήθηκε σε μια κλειστή χώρα. Το facebook με τα χρόνια έχει πάρει κι έναν εντελώς ανθρωποφαγικό χαρακτήρα και είναι λογικό ένα γκρουπ με τόσες χιλιάδες κόσμου μέσα σε αυτό να έχει και αυτό το αποτέλεσμα. Επίσης, το saw είναι πολυκλαδικό και καλώς ή κακώς διαμορφώθηκε εξαρχής από ηθοποιούς και ανθρώπους του θεάτρου, μπορώ να καταλάβω γιατί μπορεί να δεχτεί μια κριτική. Βέβαια στην πορεία και έπειτα από δύο ανοιχτές συνελεύσεις που έχουν γίνει, έχει πάρει πραγματικά μια άλλη κατεύθυνση και έχει ανοίξει σε πολλούς κλάδους. Εγώ έχω αποχωρήσει από το saw, όχι λόγω διαφωνίας αλλά επειδή είμαι πλέον αντιπρόεδρος στο σωματείο μας και έχω πρόβες παράλληλα, οπότε δεν μπορώ να τα κάνω όλα μαζί και θεωρώ ότι μπορώ να υπηρετήσω το κίνημα καλύτερα από τη θέση αυτή. Το παρακολουθώ στενά και είναι όλοι φίλοι μου μέσα και θεωρώ ότι αποκτά σταδιακά μια μορφή κοινωνικού κινήματος με μια ευρύτητα που δίνει μεγάλη χαρά.\nΚαι από ότι διάβασα το σωματείο πέτυχε και αποτέλεσμα σε ό,τι έχει να κάνει με τα συγγενικά δικαιώματα στα live streaming.\nΚ. ΜΠΙΜΠΗΣ: Το σωματείο λειτούργησε με πολύ γρήγορα αντανακλαστικά στο κομμάτι αυτό. Ο Άρης Λάσκος, ο Σπύρος Μπιμπίλας, η Καλλιόπη Παναγιωτίδου που είναι και νομικός, σε συνεργασία με τη νομική σύμβουλο του σωματείου τη Χαρά Μαρούλη, συνεργάστηκαν και πέτυχαν πραγματικά αποτελέσματα σε επίπεδο μεγάλων παραγωγών και άμεσα.\nΘέλω να πιστεύω ότι όταν ανοίξουν ξανά οι δουλειές, δεν θα χαθούμε μέσα σε αυτές, και θα συνεχίσουμε ενωμένοι γιατί ο επόμενος μεγάλος στόχος είναι η επαναφορά της συλλογικής σύμβασης εργασίας στο θέατρο. Κι εκεί έχουμε έναν ακόμα μεγάλο αγώνα να δώσουμε.\nΣυσπείρωση είναι η μαγική λέξη λοιπόν.\nΚ. ΜΠΙΜΠΗΣ: Η συσπείρωση ήρθε επειδή ουσιαστικά και οι ηθοποιοί που θεωρούνται «βολεμένοι» και βάζω και τον εαυτό μου μέσα, αυτοί που ξέραμε ότι βρέξει χιονίσει θα έχουμε λεφτά να πληρώσουμε το νοίκι μας και δε ζούμε με το άγχος τι θα γίνει αύριο, όλοι λοιπόν βρεθήκαμε να μετράμε δίευρα και λέγαμε τι θα κάνουμε τώρα; Οπότε αυτό έφερε τη συσπείρωση που χρειαζόταν.\nΑς επιστρέψουμε στην παράσταση και να κλείσουμε με αυτήν. Πες μου την αίσθηση σου για το έργο.\nΚ. ΜΠΙΜΠΗΣ: Το έργο είναι αριστούργημα! Δεν αφορά καμία εποχή για αυτό τις αφορά όλες. Αφορά κάθε οικογένεια, για αυτό μετά τις πρόβες που συζητάμε ξυπνάνε σε όλους πολλές αναμνήσεις από διάφορες φάσεις της ζωής μας. Ο Ουίλιαμς σε αυτό το έργο έχει πιάσει το μεδούλι της παθογένειας της οικογένειας χωρίς να ξεφύγει και να γίνει αρρώστια. Υπάρχει αυτό το πώς η αγάπη δημιουργεί τραύμα... Πώς κουβαλάς τραύματα και τα μεταφέρεις στα παιδιά σου, τα παιδιά τα περνάνε μεταξύ τους... Αριστοτεχνικά γραμμένο το έργο!\nΗ παράσταση θα μεταδοθεί σε live streaming από το Εθνικό θέατρο στις 23/1/2021!\nΌλες οι πληροφορίες για το live streaming εδώ


Αποσκοπεί μόνο στα συμφέροντα των καθηγητάδων!… – efthia.gr\nHomeΆρθρα - ΣχόλιαΑνακοινώσειςΑποσκοπεί μόνο στα συμφέροντα των καθηγητάδων!…\nΌλες οι λαϊκές οικογένειες προβληματίζονται για το μέλλον των παιδιών τους. Για την μόρφωση τους. Για τις σπουδές τους και την επαγγελματική τους αποκατάσταση.\nΑντιμετωπίζουν τεράστιες δυσκολίες να σπουδάσουν τα παιδιά τους, σε ένα σύστημα εκπαίδευσης που δεν είναι φυσικά δωρεάν. Που είναι φτιαγμένο για όσους έχουν τις οικονομικές δυνατότητες και τα μέσα.\nΚαι ύστερα, έχουν τεράστιες δυσκολίες ακόμα και αν τα παιδιά εξασφαλίσουν ένα πτυχίο. Μια και αυτό δεν εξασφαλίζει ένα επάγγελμα, αν δεν συνδυαστεί με κάποιο μεταπτυχιακό, που πρέπει βρουν μόνοι τους και φυσικά να το πληρώσουν.\nΧιλιάδες νέοι στα ΑΕΙ και τα ΤΕΙ, σε αυτές τις συνθήκες, αντιλαμβάνονται πως η εκπαίδευση τους είναι υποβαθμισμένη σε περιεχόμενο. Πως γίνεται σε συνθήκες έλλειψης διδακτικού προσωπικού και βιβλίων. Με ανεπαρκή εργαστηριακή κάλυψη. Χωρίς την απαραίτητη φοιτητική μέριμνα και στήριξη.\nΌλοι καταλαβαίνουν, πως, όπως συμβαίνει σε όλους τους τομείς της ζωής, έτσι και στην παιδεία κάθε μέτρο, που παίρνεται, προορίζεται να εξυπηρετήσει τα συμφέροντα εκείνων που ζητάνε φτηνό προσωπικό, που θα το κάνουν ότι θέλουν. Προορίζεται για τις μεγάλες επιχειρήσεις και τα μονοπώλια, όπως ζητάει η Ε.Ε που τα εκπροσωπεί.\nΣε αυτές τις συνθήκες προωθούνται τα νομοσχέδια και οι όποιες αλλαγές στην Ανώτατη Εκπαίδευση. Στην ίδια λογική κινούνται και οι προτάσεις του Υπουργού Παιδείας κ. Γαβρόγλου. Τα σχέδια τους για συγχωνεύσεις.\nΦτιάχνει ένα ΑΕΙ, με υποβαθμισμένες σχολές, που θα μοιράζονται σε όλες τις πόλεις για να ικανοποιεί έτσι και τον τοπικό μεγάλο-ιδεατισμό τοπικών παραγόντων. Εκεί θα εντάξει και τα υποβαθμισμένα ΤΕΙ, μαζί με τα κρατικά ΙΕΚ που θα ιδρύσει, φτιάχνοντας – δήθεν – πανεπιστημιακές σχολές διετούς φοίτησης. Κατατεμαχίζει το ΤΕΙ Στερεάς και διατηρεί κάποιες λίγες σχολές του στην Λαμία.\nΘα είναι όμως ευχαριστημένοι κάποιοι καθηγητάδες που θα εμπορεύονται τα μεταπτυχιακά….. Θα είναι κατευχαριστημένη και η κυβέρνηση, που θα μπορέσει να αξιοποιήσει τα ΙΕΚ για να διευκολύνει – τάχα – την πρόσβαση των νέων στα πανεπιστήμια και να ανωτατοποιήσει τα ΤΕΙ που κατακρεουργεί., δημαγωγώντας ξεδιάντροπα.\nΑπό όλα αυτά είναι ξεκάθαρο…. Τα κυβερνητικά μέτρα στην ουσία τους ικανοποιούν τους εργοδότες και τα μονοπώλια και φυσικά την Ε.Ε που υπερασπίζεται τα συμφέροντα τους…. Όσα μεγάλα και παχιά λόγια λέει είναι το περιτύλιγμα για να κοροϊδέψει τον λαό και την νεολαία.\nΣε αυτή την πρόταση φαίνεται να διαφωνούν παράγοντες των Δήμων και της Περιφέρειας, που αρνούνται να δουν την πραγματικότητα και τις εξελίξεις. Κάνουν πως δεν αντιλαμβάνονται πως προωθούνται οι συγχωνεύσεις και ζητούν Πανεπιστήμιο Στερεάς, ξεπερνώντας πως τα Ανώτατα Εκπαιδευτικά Ιδρύματα είναι αποτέλεσμα κεντρικού σχεδιασμού και πως συνδέονται με την παραγωγική δραστηριότητα της Χώρας.\nΞέρουμε πολύ καλά, πως και αυτοί κινούνται στην ίδια λογική. Και αυτοί πίνουν νερό στο όνομα της Ε.Ε και θεωρούν σαν θετική εξέλιξη την ιδιωτικοποίηση στο χώρο της παιδείας. Αποδέχονται την εμπορευματοποίηση της.\nΣε αυτές τις συνθήκες, το Κ.Κ.Ε, διατυπώνει τις δικές του θέσεις, που ανταποκρίνονται στις ανάγκες του λαού και της νεολαίας. Ανταποκρίνονται σε έναν άλλο δρόμο εξέλιξης της Χώρας όπου τον κυρίαρχο ρόλο θα τον έχουν οι εργαζόμενοι.\nστην συνεχιζόμενη υποβάθμιση της παρεχόμενης εκπαίδευσης, την υποχρηματοδότηση, τις συγχωνεύσεις και φυσικά στην πρόταση Γαβρόγλου.\nΚαμιά σχολή να μην καταργηθεί. Άμεσα να αντιμετωπισθούν τα προβλήματα τους. Το κτηριακό και η έλλειψη εκπαιδευτικού προσωπικού, με ευθύνη του Υπουργείου και της Κυβέρνησης.\nΕιδικότερα οι πανεπιστημιακές σχολές της Λαμίας και οι σχολές του ΤΕΙ Στερεάς Ελλάδας Για αποκλειστικά δημόσια, δωρεάν, σύγχρονη, υψηλού επιπέδου παιδεία, που δεν θα γίνεται εμπόρευμα και δεν θα εξαρτάται από τα μονοπώλια και τις επιχειρήσεις.\nΕνάντια μπορούν και πρέπει να δικαιώσουν τις προσδοκίες όσων σπουδάζουν σ’ αυτές. Μπορούν και πρέπει να αναπτυχθούν ακόμα και να συμπληρωθούν προκειμένου να στηριχτούν επιστημονικά.\nΜε αφορμή την σύνοδο των πρυτάνεων του ΤΕΙ, που πραγματοποιείται στην πόλη μας σημειώνουμε:\nΗ άρνηση του υπουργού Γαβρόγλου να παραβρεθεί δείχνει πως προχωράει αποφασιστικά στην υλοποίηση των σχεδίων του που έχουν αντικειμενικά αντιεκπαιδευτικό και αντιλαϊκό χαρακτήρα.\nΗ σύνοδος των προέδρων, όπως φαίνεται, δεν αντιπαλεύει τις απόψεις του Υπουργείου από φιλολαϊκές θέσεις. Αποσκοπούν μόνο στο να διαπραγματευτούν τα συμφέροντα των καθηγητάδων.\nΣτον υδροβιότοπο της Αγ. Παρασκευής ο Όμιλος Φίλων του Δάσους


μετέωροι αντικατοπτρισμοί: Κορνήλιοs Καστοριάδηs: Μια επίκαιρη ερώτηση βγαλμένη από μια παλιά συνέντευξη: "θέλουμε να μεγαλώσουμε ως Έλληνες;"\nΔιασχίζοντας τον κόσμο του Graffiti\nΌταν ο φωτογραφικός φακός βρίσκεται σε μεγάλα κέφια...\nΝησιά της άγονης γραμμής\nAll Jerk, No Work\nΚορνήλιοs Καστοριάδηs: Μια επίκαιρη ερώτηση βγαλμένη από μια παλιά συνέντευξη: "θέλουμε να μεγαλώσουμε ως Έλληνες;"\nΣυχνά λέγεται ότι η Ελλάδα είναι «προβληματική», στην Ελλάδα «όλα γίνονται στον αέρα», «χωρίς προγραμματισμό», «χωρίς βάρος». Με τέτοιες διαπιστώσεις συμφωνούν πολλοί. Αλλά περιορίζονται συνήθως μόνον στις διαπιστώσεις. Γνωρίζω ότι η ελληνική κατάσταση σας απασχολεί βαθειά. Ποια είναι η ερμηνεία σας για όσα συμβαίνουν; Γιατί συμβαίνουν έτσι τα πράγματα στην Ελλάδα; Ποιες οι βαθύτερες αιτίες;\nΚαστοριάδης:Τι να κάνουμε.\nΜιλώ για την πραγματική πολιτική ζωή του λαού ως αυτόνομου παράγοντα. Δεν μιλώ για μάχες, για αυτοκράτορες, για Μεγαλέξανδρους και Βασίλειους Βουλγαροκτόνους. Μετά τον πέμπτο π.Χ. αιώνα και την αυτοκυβέρνηση του λαού στις δημοκρατικές πόλεις -και πάντως, μετά τον περίεργο τέταρτο π.Χ. αιώνα- η ελληνική ελευθερία πεθαίνει. Οι ελληνικές πόλεις γίνονται υποχείριες των βασιλέων της Μακεδονίας. Βεβαίως, ο Αλέξανδρος και οι διάδοχοί του παίζουν έναν κοσμοϊστορικό ρόλο. Κατακτούν την Ασία και την Αίγυπτο. Διαδίδουν την ελληνική γλώσσα και παιδεία. Αλλά πολιτική ζωή, πλέον, δεν υπάρχει. Τα βασίλεια των διαδόχων του Αλεξάνδρου, ως πολιτική συγκρότηση, είναι ουσιαστικά μοναρχίες. Εξ άλλου, καθώς ξέρουμε, ο ίδιος ο Αλέξανδρος αντιμετώπισε στασιασμό των Ελλήνων που είχε πάρει μαζί του, διότι ήθελε να τους υποχρεώσει να γονυπετούν μπροστά του, όπως οι Πέρσες μπροστά στον Μεγάλο Βασιλέα - πράγμα ανθελληνικότατο. Σε όλη τη διάρκεια της ελληνιστικής εποχής οι ελληνικές πόλεις, με λίγες περιθωριακές και παροδικές εξαιρέσεις, αποτελούν παιχνίδια στα χέρια των ελληνιστικών δυναστειών. Ακολουθεί η ρωμαϊκή κατάκτηση, κάτω από την οποία οι ελληνικές πόλεις δεν έχουν παρά μόνον κοινοτική ζωή. Κατόπιν, έρχεται η βυζαντινή αυτοκρατορία. Το Βυζάντιο είναι μια ανατολική, θεοκρατική μοναρχία. Στο Βυζάντιο η πολιτική ζωή περιορίζεται στις ίντριγκες της Κωνσταντινούπολης, του αυτοκράτορα, των "δυνατών" και των ευνούχων της αυλής. Και βεβαίως, τα σχολικά μας βιβλία δεν αναφέρουν ότι στη βυζαντινή αυλή υπήρχαν ευνούχοι, όπως σ' αυτήν του Πεκίνου.\nΌλα αυτά αφορούν ένα πολύ μακρινό ιστορικό παρελθόν. Η Ελλάδα ως σύγχρονο νεοελληνικό κράτος έχει, ήδη, ιστορία εκατόν εβδομήντα ετών. Θα θέλατε να επικεντρώσετε σ' αυτήν την περίοδο;\nΚαστοριάδης:Μα, αυτή η περίοδος είναι ακατανόητη χωρίς τους είκοσι έναν αιώνες ανελευθερίας που προηγήθηκαν. Λοιπόν, μετά το Βυζάντιο έρχεται η τουρκοκρατία. Μην ανησυχείτε, δεν θα μπω σε λεπτομέρειες. Θα αναφέρω μόνον ότι επί τουρκοκρατίας όση εξουσία δεν ασκείται απ' ευθείας από τους Τούρκους, ασκείται από τους κοτζαμπάσηδες (τους εντολοδόχους των Τούρκων), οι οποίοι κρατούν τους χωριάτες υποχείριους. Συνεπώς, ούτε σ' αυτήν την περίοδο μπορούμε να μιλήσουμε για πολιτική ζωή. Όταν αρχίζει η Επανάσταση του 1821, διαπιστώνουμε από τη μια μεριά τον ηρωισμό του λαού και από την άλλη, σχεδόν αμέσως, την τεράστια αδυναμία να συγκροτηθεί μια πολιτική κοινωνία. Την επομένη της πτώσης της Τριπολιτσάς αρχίζουν οι εμφύλιοι πόλεμοι.\nΟυδείς μπορεί να δώσει απάντηση στην ερώτησή σας για ποιο λόγο, κάποιος, σε μιαν ορισμένη στιγμή, δεν δημιούργησε κάτι. Η συγκρότηση ενός λαού σε πολιτική κοινωνία δεν είναι δεδομένη, δεν είναι κάτι που χαρίζεται, αλλά κάτι που δημιουργείται. Μπορούμε απλώς να διαπιστώσουμε ότι, όταν απουσιάζει μια τέτοια δημιουργία, τα χαρακτηριστικά της προηγούμενης κατάστασης διατηρούνται ή αλλάζουν μόνο μορφή.\nΟρισμένα τα εντοπίζουμε, ήδη, στους εμφύλιους πολέμους της Επανάστασης του 1821. Βλέπουμε, για παράδειγμα, ότι η νομιμοφροσύνη και η αλληλεγγύη έχουν τοπικό ή τοπικιστικό χαρακτήρα, ισχυρότερο συχνά από τον εθνικό. Βλέπουμε, επίσης, ότι οι πολιτικές κατατάξεις και διαιρέσεις είναι συχνά σχετικές με τα πρόσωπα των «αρχηγών» και όχι με ιδέες, με προγράμματα, ούτε καν με "ταξικά" συμφέροντα. Ένα ακόμη χαρακτηριστικό είναι η στάση απέναντι στην εξουσία. Στην Ελλάδα, μέχρι και σήμερα, το κράτος εξακολουθεί να παίζει τον ρόλο του ντοβλετιού, δηλαδή μιας αρχής ξένης και μακρινής, απέναντι στην οποία είμαστε ραγιάδες και όχι πολίτες. Δεν υπάρχει κράτος νόμου και κράτος δικαίου, ούτε απρόσωπη διοίκηση που έχει μπροστά της κυρίαρχους πολίτες. Το αποτέλεσμα είναι η φαυλοκρατία ως μόνιμο χαρακτηριστικό. Η φαυλοκρατία συνεχίζει την αιωνόβια παράδοση της αυθαιρεσίας των κυρίαρχων και των «δυνατών»: ελληνιστικοί ηγεμόνες, Ρωμαίοι ανθύπατοι, Βυζαντινοί αυτοκράτορες, Τούρκοι πασάδες, κοτζαμπάσηδες, Μαυρομιχάληδες, Κωλέττης, Δηλιγιάννης.Δημοσιογράφος\nΚ.Κ.: Ε, υπάρχουν δυο-τρεις εξαιρέσεις: ο Τρικούπης, ο Κουμουνδούρος, το βενιζελικό κίνημα στην πρώτη περίοδο του. Αλλά τα όποια αποτελέσματά τους καταστράφηκαν από τη δικτατορία του Μεταξά, την Κατοχή, τον Εμφύλιο, τον ρόλο του παλατιού, τη δικτατορία της 21ης Απριλίου, την πασοκοκρατία. Στο μεταξύ, μεσολάβησε ο σταλινισμός που κατόρθωσε να διαφθείρει και να καταστρέψει αυτό που πήγαινε να δημιουργηθεί ως εργατικό και λαϊκό κίνημα στην Ελλάδα. Τα αποτελέσματα τα πληρώνουμε ακόμη. Μου ζητάτε να σας εξηγήσω. Μπορείτε να μου εξηγήσετε εσείς, γιατί οι Έλληνες, που σκοτώνονταν εννέα χρόνια, για να απελευθερωθούν από τους Τούρκους, θέλησαν αμέσως μετά έναν βασιλιά; Και γιατί, αφού έδιωξαν τον Όθωνα, έφεραν τον Γεώργιο; Και γιατί μετά ζητούσαν "ελιά, ελιά και Κώτσο βασιλιά";\nΔεν δικάζουμε κανέναν. Μιλάμε για ιστορική και πολιτική ευθύνη. Ο ελληνικός λαός δεν μπόρεσε έως τώρα να δημιουργήσει μια στοιχειώδη πολιτική κοινωνία. Μια πολιτική κοινωνία, στην οποία, ως ένα μίνιμουμ, να θεσπισθούν και να κατοχυρωθούν στην πράξη τα δημοκρατικά δικαιώματα τόσο των ατόμων όσο και των συλλογικοτήτων.\nΘέλετε να πείτε ότι -αντιθέτως- σε άλλες χώρες, στη Δυτική Ευρώπη.\nΑναρτήθηκε από Panagiotis L.Kakoulidis στις 11:56 π.μ.\nΚορνήλιοs Καστοριάδηs: Μια επίκαιρη ερώτηση βγαλμέ...\nτο κανάλι μου στο youtube..


Πανελλήνιες 2017: Απαιτητικά τα σημερινά θέματα - ΒΗΜΑ ΟΡΘΟΔΟΞΙΑΣ\n14/06/2017 | 13:52\nΓια καλά προετοιμασμένους μαθητές ήταν τα θέματα της Χημείας, ενώ αρκετά υψηλός ήταν ο βαθμός δυσκολίας των θεμάτων των Αρχών Οικονομικής Θεωρίας, σύμφωνα με την Ομοσπονδία Εκπαιδευτικών Φροντιστηρίων.\nΓια τη Χημεία, η Ομοσπονδία σχολιάζει ότι τα θέματα είχαν μεγάλη έκταση και απαιτούσαν αρκετό χρόνο για τη λύση τους. Αναφέρονταν σε σχεδόν όλη την έκταση της εξεταστέας ύλης και ήταν κλιμακούμενης δυσκολίας.\n«Είναι αντιμετωπίσιμα από τους καλά προετοιμασμένους μαθητές και πιο δύσκολα από τα περυσινά θέματα» αναφέρεται.\nΓια τις Αρχές Οικονομικής Θεωρίας, η Ομοσπονδία τονίζει ότι πρόκειται για θέματα διαβαθμισμένης δυσκολίας με πλήρη κάλυψη της ύλης.\nΗ ποσότητα των απαντήσεων στις ομάδες ανοικτού τύπου (Β, Γ, Δ) , σημειώνει η Ομοσπονδία, ήταν ευρύτερη από προηγούμενες χρονιές. Απαιτούσε προσεκτική ανάγνωση των δεδομένων των ερωτημάτων και σε βάθος γνώση όλης της ύλης.\nΑπαραίτητες για την επιτυχή ολοκλήρωση του διαγωνίσματος ήταν η μαθηματική αντίληψη και ικανότητες διαγραμματικής απεικόνισης, σημειώνει η Ομοσπονδία.\n«Ως προς τη σαφήνεια των ερωτημάτων ήταν ορθώς διατυπωμένα, χωρίς ασάφειες παρά τον αρκετά υψηλό βαθμό δυσκολίας» τονίζει η Ομοσπονδία.\nΕτικέτες: ΕξετάσειςΝεάΠΑΝΕΛΛΗΝΙΕΣΠΑΝΕΛΛΗΝΙΕΣ 2017ΧΗΜΕΙΑ\nΠαπάς Λεωφορείο: Περίεργη καταγγελία για ρασοφόρο στη Θεσσαλονίκη


Κακοκαιρία: Ο «Ηφαιστίων» έβαλε την χώρα στην "κατάψυξη" - Τσουχτερό κρύο, χιόνια & θυελλώδεις άνεμοι - Που υποχωρούν τα φαινόμενα; | eirinika.gr\nΤετάρτη, 27 Οκτωβρίου | 17:28\nΚακοκαιρία: Ο «Ηφαιστίων» έβαλε την χώρα στην "κατάψυξη" - Τσουχτερό κρύο, χιόνια & θυελλώδεις άνεμοι - Που υποχωρούν τα φαινόμενα;\nΒελτιωμένος θα είναι ο καιρός σήμερα στα δυτικά, κεντρικά και βόρεια (πλην Θράκης).\n7 Ιανουαρίου 2020 - 9:15πμ\nΣτις υπόλοιπες περιοχές βροχές ή χιονόνερο, χιονοπτώσεις στα ορεινά - ημιορεινά, κατά τόπους πυκνές στην Κρήτη και τις πρωινές ώρες στην ανατολική Στερεά και την Εύβοια, όπου θα χιονίσει πρόσκαιρα και σε χαμηλότερο υψόμετρο. Από το απόγευμα τα φαινόμενα στα ανατολικά ηπειρωτικά θα σταματήσουν.\nΟι άνεμοι θα πνέουν από βόρειες διευθύνσεις, στο Αιγαίο 8 με 9 και το πρωί τοπικά 10 μποφόρ με μικρή εξασθένηση από αργά το απόγευμα.\nΠαγετός θα σημειωθεί στα ηπειρωτικά, κατά τόπους ισχυρός στα κεντρικά και βόρεια τις πρωινές και βραδινές ώρες.\nΚαιρός: Νεφώσεις με χιονόνερο. Χιονοπτώσεις στα ορεινά - ημιορεινά, τις πρωινές ώρες στα βόρεια πρόσκαιρα πυκνές, όπου θα χιονίσει και σε χαμηλότερο υψόμετρο, που βαθμιαία θα εξασθενήσουν και το απόγευμα θα σταματήσουν.\nΆνεμοι: Βόρειοι 7 με 9 και στα ανατολικά τις πρωινές ώρες έως 10 μποφόρ. Μικρή εξασθένηση από αργά το απόγευμα.\nΆνεμοι: Βόρειοι βορειοδυτικοί 5 με 6 και τις πρωινές ώρες 7 μποφόρ.\nΆνεμοι: Από βόρειες διευθύνσεις 5 με 7 και στα ανατολικά 8 με 9 μποφόρ, με μικρή εξασθένηση το βράδυ.\nΘερμοκρασία: Από -03 (μείον 03) έως 09 βαθμούς Κελσίου. Στη δυτική Μακεδονία 3 με 5 βαθμούς χαμηλότερη.\nΆνεμοι: Βόρειοι βορειοανατολικοί 4 με 6 και στο Ιόνιο τοπικά 7μποφόρ.\nΘερμοκρασία: Από 02 έως 13 βαθμούς Κελσίου. Στην Ήπειρο από τοπικά 3 με 4 βαθμούς χαμηλότερη.\nΆνεμοι: Από βόρειες διευθύνσεις 6 με 8, στα ανατολικά και νότια 9 και τις πρωινές ώρες τοπικά 10 μποφόρ. Σταδιακή εξασθένηση από το βράδυ.\nΘερμοκρασία: Από 01 έως 08 βαθμούς Κελσίου. Στα βόρεια 3 με 4 βαθμούς χαμηλότερη.\nΚαιρός: Νεφώσεις με βροχές ή χιονόνερο και κυρίως στην Κρήτη (ορεινά - ημιορεινά) χιονοπτώσεις, κατά διαστήματα πυκνές μέχρι το απόγευμα.\nΆνεμοι: Βόρειοι 8 με 10 μποφόρ, με μικρή εξασθένηση το βράδυ.\nΚαιρός: Στα νησιά του βορειοανατολικού Αιγαίου βροχές ή χιονόνερο και στα ορεινά - ημιορεινά παροδικές χιονοπτώσεις. Στα υπόλοιπα βροχές και στα Δωδεκάνησα καταιγίδες πιθανώς κατά τόπους ισχυρές, με σταδιακή εξασθένηση από το βράδυ.\nΆνεμοι: Στα βόρεια βορειοανατολικοί 7 με 8 και στα βόρεια 9 με 10 μποφόρ. Μικρή εξασθένηση από το βράδυ.


Προστασία των φυτών από τον άνεμο – Hellenic Weather\nΖημιές από χαλάζι: Πρώτες βοήθειες για τις πληγείσες καλλιέργειες\nΗ σημασία της σωστής “σχετικής υγρασίας” στις καλλιέργειες\nΟδηγίες για να σώσετε τα φυτά και τα δέντρα από τον δυνατό άνεμο.\nΟι δυνατοί άνεμοι, που συχνά συναντώνται ανά την επικράτεια, είναι σε θέση να τραυματίσουν τα φυτά μας. Δείτε παρακάτω μερικές πρακτικές συμβουλές για την προστασία των φυτών σας, αλλά και προληπτικά μέτρα ώστε τα φυτά σας να παραμένουν υγιή υπό συνθήκες δυνατών ανέμων.\nΟι ανεμοφράκτες είναι σε θέση να σωπάσουν κατά πολύ τη δύναμη του ανέμου. Για παράδειγμα, ένας φράχτης ύψους 2 μέτρων, σπάει τη δύναμη του ανέμου για απόσταση περίπου 10 μέτρων.\nΟ συνηθέστερος τραυματισμός που προκαλείται στον κήπο από τον άνεμο είναι η ξήρανση του εδάφους και των ριζών. Η εξάτμιση του νερού από την επιφάνεια του εδάφους και τα φύλλα επιταχύνεται σε μεγάλο βαθμό από τη δύναμη του ανέμου. Τα φυτά που είχαν ποτιστεί την προηγούμενη ημέρα μπορούν να στεγνώσουν και να βρεθούν αρκετές ώρες εκτεθειμένα στον άνεμο. Νεαρά ή και λαχανοκομικά, είναι ιδιαίτερα ευαίσθητα στην αφυδάτωση από τον άνεμο. Δώστε τους άφθονο επιπλέον νερό κατά τις πςριοόσους ισχυρών ανέμων.\nΤο φαινόμενο της ξήρανσης του ανέμου είναι ιδιαίτερα έντονο κατά τους χειμερινούς χειμώνες. Όταν το έδαφος είναι κρύο ή ξηρό, τα αειθαλή φυτά δεν μπορούν να πάρουν το απαραίτητο νερό, ώστε να αντικαταστήσουν αυτό που έχει στεγνώσει από τα φύλλα τους λόγω του ανέμου.\nΠροστασία των λαχανικών\nΗ φύτευση λαχανικών σε εναλλασσόμενες σειρές από ψηλά και μικρά φυτά μπορεί να προστατεύσει τα μικρότερα φυτά από ζημιά από τον άνεμο. Ένας “ανεμοθραύστης” από ηλιοτρόπια, καλαμπόκι ή στοίβα από τομάτες μπορεί να φυτευτεί κατά μήκος μιας ή δύο πλευρών ενός λαχανόκηπου για να παρέχει προστασία στα μικρότερα φυτά.\nΑποτροπή ζημιών στα δέντρα\nΟ άνεμος καταστρέφει πολλά δέντρα, τα οποία θα μπορούσαν να προστατευτούν αν είχαν την κατάλληλη προετοιμασία. Ένα νεαρό δέντρο που αναπτύχθηκε σημαντικά κατά τη διάρκεια του καλοκαιριού ίσως χρειαστεί να αραιωθεί πριν φτάσουν οι άνεμοι. Το σωστό κλάδεμα και η αραίωση μπορεί να προστατέψουν το δέντρο σας από πιθανό σπάσιμο.\nΠερισσότερα για την γεωργία εδώ.\nΠηγές: agroconection.com – fiva.gr


Κανένα καλό script για mirc; • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 67,788 μέλη και 2,440,501 μηνύματα σε 76,680 θέματα. Αυτή τη στιγμή μαζί με εσάς απολαμβάνουν το e-steki άλλα 310 άτομα.\nΚανένα καλό script για mirc;\nH Ioanna αυτή τη στιγμή δεν είναι συνδεδεμένη. Είναι 22 ετών και μας γράφει απο Καβάλα (Καβάλα). Έχει γράψει 24 μηνύματα.\nH ^IoaNNa^ έγραψε: στις 20:31, 19-10-09:\nΞέρετε κάνα καλό script για mirc όπως το treloscript ή darknova(πολύ SUPER)?? Δώστε και κάνα link γιατί άλλαξα pc και θέλω ένα επιγόντος!!!!!:xixi:\nO Unkown-User έγραψε: στις 20:39, 19-10-09:\nΝα υποθέσω ότι έχεις χωρίσει με το google.\nH ^IoaNNa^ έγραψε: στις 20:47, 19-10-09:\nδεν βρίσκω ψάχνω ψάχνω και τπτ........\nO nioniosmeg έγραψε: στις 20:51, 19-10-09:\nΑν έχεις firefox πάρε το searchalot...\nΤο τελευταίο του μήνυμα δημοσιεύτηκε 19-05-15 στις 20:19.\nΤο τελευταίο του μήνυμα δημοσιεύτηκε 12-06-08 στις 16:35.\nΤο τελευταίο του μήνυμα δημοσιεύτηκε 14-04-08 στις 02:25.


Μπακογιάννης: Έχω ακούσει για «666» κι «έργο του διαβόλου»..!! | RADIO SECRET\nΚυριακή, 8 Δεκεμβρίου 2019, 19:09\nΗ απάντηση του δημάρχου Αθηναίων για τον φωτισμό στη Βασιλίσσης Σοφίας.\n«Έχω ακούσει για “666”, για “έργο του διαβόλου”, για θρησκευτική ουδετερότητα, αλλά έχω γίνει και αποδέκτης πολλών γνήσιων και αυθεντικών παραπόνων», είπε ο κ. Μπακογιάννης στην πρωινή εκπομπή του Γιώργου Αυτιά στον ΣΚΑΪ και πρόσθεσε:\nΌπως είπε ο δήμαρχος Αθηναίων «εμείς λοιπόν απευθυνθήκαμε σε εταιρείες, ιδρύματα και σωματεία και ζητήσαμε βοήθεια. Είπαμε “ελάτε, βάλτε πλάτη για να αλλάξουμε την εικόνα της πόλης”. Και να το κάνουμε αυτό όσο γίνεται πιο γρήγορα, αλλά και όσο πιο οικονομικά γίνεται… Ανταποκρίθηκαν δεκαεννιά ιδρύματα, εταιρείες, σωματεία, που υιοθέτησαν μεγάλους δρόμους και μεγάλες πλατείες. Αυτό είναι σημαντικό, γιατί μας επέτρεψε για πρώτη φορά, να φωτίσουμε δεκάδες δρόμους και πλατείες σε όλη την Αθήνα».


Τελευταίο εμπόδιο η Φενέρ του Ομπράντοβιτς | MyCityNet\nΑρχική \_ Αθλητισμός \_ Τελευταίο εμπόδιο η Φενέρ του Ομπράντοβιτς\nΤελευταίο εμπόδιο η Φενέρ του Ομπράντοβιτς\nΣτην 3η περίοδο, η Φενέρ δεν επέτρεψε στην πρωταθλήτρια Ευρώπης 2015 και πολυνίκη της διοργάνωσης με 9 τρόπαια να την απειλήσει ούτε μια φορά. Φτάνοντας τους 7 πόντους, ο Κώστας Σλούκας εκτόξευσε τη διαφορά στο +15, 63-48, 24΄΄ πριν την ολοκλήρωση του δεκαλέπτου, με τον Σέρχιο Γιουλ να κάνει το 63-50 (σκορ στο 30ο λεπτό) με 2/2 βολές και 24 προσωπικούς πόντους έως εκείνη τη στιγμή. Με πολύ άσχημα ποσοστά σουτ δύο πόντων, η Ρεάλ προσπαθούσε με τρίποντα να αντιστρέψει τη δυσμενή κατάσταση. Ο Γιουλ μείωσε στους 7, 77-70, 57΄΄ πριν το τέλος, απλά και μόνο γιατί η αντίπαλος της το επέτρεψε! Ο Γιουλ ανέβασε στους 28 τους πόντους του, 79-71, με τον Μπογκντάνοβιτς να πηγαίνει στη γραμμή του φάουλ, 81-71. Ράντολφ και Κάρολ μείωσαν εκ νέου, 81-75… αλλά… ! Ο ηλεκτρονικός πίνακας έγραψε τελικό, 84-75. Η Φενερμπαχτσέ ήταν ανώτερη και αποφασισμένη να «σφραγίσει» το εισιτήριο για τον 2ο τελικό Euroleague στην ιστορία της, διαδοχικό μάλιστα, στο 3ο σερί φάιναλ φορ. Άραγε θα καταφέρει να κατακτήσει και το πρώτο της τρόπαιο, απέναντι στον Ολυμπιακό, μέσα στην Κωνσταντινούπολη την Κυριακή (21/5)\nΑθλητισμός, Μπάσκετ | 19 Μάϊου 2017 23:43\nΟ Ολυμπιακός προκρίθηκε στον τελικό! Νίκησε 82-78 την ΤΣΣΚΑ\nΚορυφαίοι Ελληνες αθλητές στο μίτινγκ «Χανιά 2017»


Search Engine Management - ITWorx.gr Technology that Works\nΟτι χρειάζεστε για να ξεκινήσετε την εταιρική σας παρουσία στο internet.\nΥλοποίηση Web Radio\neShop & B2B Design\nΤο ηλεκτρονικό εμπόριο είναι πλέον προσιτό σε όλους\nBussiness 2 Bussiness\nΣυνδεση με E.R.P.\nΤο 90% των χρηστών internet , χρησιμοποιούν μια μηχανή αναζήτησης για να αντλήσουν την πληροφορία που ψάχνουν. Μπορεί να παρομοιαστεί με ένα κεντρικό δρόμο όπου όλοι θα θέλουν να έχουν την επιχείρησή τους εκεί. Στην ITWorx μπορούμε να σας βάλουμε σε αυτόν τον «δρόμο» , αξιοποιώντας της τεχνολογίες της Google. Με το Google Adwords :\nΔημιουργείτε διαφημίσεις και επιλέγετε λέξεις-κλειδιά που είναι λέξεις ή φράσεις σχετικές με την επιχείρησή σας.\nΌταν οι χρήστες πραγματοποιούν αναζήτηση στο Google χρησιμοποιώντας μία από τις λέξεις-κλειδιά σας, η διαφήμισή σας ενδέχεται να εμφανιστεί δίπλα από τα αποτελέσματα αναζήτησης. Τώρα, διαφημίζεστε σε ένα κοινό που ενδιαφέρεται ήδη για εσάς.\nΟι χρήστες μπορούν να κάνουν απλά κλικ στη διαφήμισή σας για να πραγματοποιήσουν μια αγορά ή για να μάθουν περισσότερα για εσάς.\nΠληρώνετε μόνο εάν κάποιοι κάνουν κλικ στις διαφημίσεις σας.\nΓια να καταφέρετε να εκμεταλλευτείτε στο μέγιστο τα Adwords της Google , στην ITWorx σας προσφέρουμε μια σειρά από υπηρεσίες :\nΔημιουργία και ρύθμιση του προσωπικού σας Adwords λογαριασμού.\nΥπηρεσία Διαχείρισης και Ελέγχου λογαριασμού σε καθημερινή βάση.\nΠακέτο εκπαίδευσης σε θέματα χειρισμού του προσωπικού σας Adwords λογαριασμού.\nΠακέτα Banners. Δημιουργία και σχεδιασμός Flash & Image Banners , για την προβολή σας στο Display Network της Google.\nΚατασκευή Landing Page. Σε περίπτωση που δεν έχετε Ιστοσελίδα ,σας δίνουμε την δυνατότητα της κατασκευής σελίδας με το περιεχόμενο με στοχευόμενο περιεχόμενο της διαφημιστικής καμπάνιας, σε πολύ ανταγωνιστική τιμή.\nΤα στάδια κατασκευής ενός site:\n1. Website Project Planning\nΚαθορίζουμε το είδος της εφαρμογής, σύμφωνα με τις ανάγκες του πελάτη.\nΣυγκεντρώνουμε όλες τις πληροφορίες που απαιτούνται για να σχεδιάσουμε μία λύση για τον πελάτη μας – εικόνες, σχέδια, λογότυπα, γραφικά στοιχεία.\nΠροσδιορίζουμε τον τύπο της εφαρμογής και τα πλέον ταιριαστά και αποτελεσματικά χρώματα που θα χρησιμοποιηθούν.\nΣχεδιάζονται μακέτες και με συνεχή επικοινωνία με τον πελάτη σχεδιάζεται η βασική εφαρμογή.\nΕυρεση λέξεων κλειδιών.\nΑναπτύσσουμε εφαρμογές web σε σύντομο χρόνο.\nΔημιουργούμε βάσεις δεδομένων και script.\nΕλέγχουμε την αποτελεσματικότητά τους.\nΔημοσιεύουμε την ιστοσελίδα σας στο διαδίκτυο.\n3. Web Publishment\nΗ ιστοσελίδα στη συνέχεια ελέγχεται για την πλήρη λειτουργικότητά της (μενού, φόρμες συμπλήρωσης, ιδιότητες εφαρμογών, κλπ).\nΕκπαίδευση στις λειτουργίες χρήσης του υποσυστήματος διαχείρισης του site και στην ανάρτηση δημοσιεύσεων.\nTo website «απελευθερώνεται» στο διαδίκτυο.\nΣτην ITWORX σας προτείνουμε τα πιο ενδεδειγμένα και αποτελεσματικά μέσα προώθησης και διαφήμισης της ιστοσελίδας σας, για τη γνωστοποίησή της στο ευρύ κοινό.


Tanuki no.1 - Bonsai Forum 'Το Ελληνικό Μπονσάι Φόρουμ'\nRe: Tanuki no.1\nΔημοσίευση από Hfestion » 28 Ιουν 2021, 08:32\nKostas έγραψε: ↑\n25 Ιουν 2021, 22:10\nΜερικές φωτογραφίες δεν θα ήταν άσχημες να δούμε.\nΠροσεχώς μόλις μπουν τα σύρματα\nΔημοσίευση από Kostas » 25 Ιουν 2021, 22:10\nΔημοσίευση από Hfestion » 22 Ιουν 2021, 18:52\nΈνα χρονο μετά και σε πλήρες εγκατάλειψη. Θεωρώ πως το να αφήνω τα δέντρα μου εντελώς ανέγγιχτα για αρκετό καιρό είναι ότι καλύτερο για αυτά, μόνο πότισμα.\nΣτην καλοκαιρινή μου άδεια θα μπουν λίγα σύρματα και θα ασχοληθώ με την στήριξη του κορμού.\nΓια την ώρα έχω μόνο ένα βιντεακι, μόλις γίνει η διαμόρφωση θα βγάλω και φωτογραφίες.\nΔημοσίευση από Harris » 16 Αύγ 2020, 18:30\nΦοβερή δουλειά! Έχει δείξει όπως θα έπρεπε! Σε λίγα χρόνια θα είναι τρομερό!\nΔημοσίευση από Giorgos G. » 16 Αύγ 2020, 16:54\nπανέμορφο. Παράδειγμα του πως μπορείς να φτιάξεις κάτι ιδιαίτερο συνδυαζοντας υλικα που πιθανόν να μην σου γεμίζουν το μάτι από μόνα τους\nΔημοσίευση από Hfestion » 16 Αύγ 2020, 14:10\nΚάποια πράγματα θα μπορούσα να τα είχα χειριστεί διαφορετικά, κάποια άλλα θα μπορούσα να τα αποφύγω. Παρόλα αυτά κινούμαι με τις αρχικές μου επιλογές και βλέπω πολύ καλά αποτέλεσματα ανάπτυξης.\nΤο επόμενο σίγουρα θα έχει καλύτερες βάσεις από την αρχή.\nΥ. Γ: σύρματα σίγουρα από του χρόνου\nvaskospro (20 Αύγ 2020, 13:06)\nΔημοσίευση από Hfestion » 11 Αύγ 2020, 11:43\nCold brew, φιδάκι, καλή παρέα και με υλικά ότι βρήκα στο χωριό ξεκινούν οι εργασίες\nΔημοσίευση από geokorg » 24 Ιουν 2020, 10:30\nευχαριστουμε για τις πληροφοριες και αναμενουμε update!\nΔημοσίευση από Hfestion » 24 Ιουν 2020, 10:04\ngeokorg έγραψε: ↑\n21 Ιουν 2020, 15:22\nπολυ καλο!!! Αληθεια, πως στερεωσες το νεκρο ξυλο στην γλαστρα? Ακουμπαει στον πατο της γλαστρας ή καπου αλλου? Ο σιδερενιος σωληνας το ρολο παιζει?\nΤο νεκρό ξύλο στερεωθηκε πάνω σε άλλα κομμάτια ξύλου που βιδωθηκαν όλα μαζί. Σε μια φωτογραφία φαίνεται λίγο αυτή η πατέντα. Ο σιδερενιος σωληνας ήταν μια λύση της πεθεράς ( ala ντοματια style) όπου θα φύγει τις επόμενες ημέρες.\nΠροσεχώς συντήρηση νεκρου ξύλου και ίσως διαμόρφωση.\n(ήδη προετοιμάζω και το επόμενο)\n23 Ιουν 2020, 16:44\nΦωτογράφισε το δέντρο με φόντο τον άσπρο τοίχο που φαίνεται στο βάθος,σε αυτές τις φωτογραφίες μπλέκονται τα φυλλώματα των δέντρων και δεν φαίνεται η δουλειά που έχεις κάνει.\nΝαι δυστυχώς οι φωτογραφίες το αδικούν πολυ. Έχω όμως ένα λουμπαγκο στην μέση μου και αποφεύγω να σηκώνω βαριά αντικείμενα και γλάστρες\nΔημοσίευση από myrtilos » 23 Ιουν 2020, 16:44\nΔημοσίευση από geokorg » 21 Ιουν 2020, 15:22\nΔημοσίευση από Hfestion » 21 Ιουν 2020, 12:27\nΜε αφορμή την επίσκεψη στο χωριό για το Σαββατοκύριακο έβγαλα λίγες φωτογραφίες ακόμα από κοντά.\nΤο δέντρο έχει ξανανιώσει, έχει πετάξει από παντού νέα κλαδιά (arows και γι αυτούς που αγαπούν την Αγγλικη γλώσσα ) και καρπούς.\nΦέτος το καλοκαίρι θα γίνει συντήρηση του νεκρου ξύλου και μια βελτίωση στην στήριξη.Κλάδεμα και συρματωμα σκέφτομαι για φθινόπωρο.\nΔημοσίευση από geokorg » 16 Ιουν 2020, 11:39\nΠολυ καλο το πειραμα σου!!! Αντε να το δουμε και συρματωμενο. Θα σου προτεινα, στο επομενο να δοκιμασεις να κανεις διαδρομη στον κορμο του tanuki, σε σχημα τομης ''Ω'' και εκει να μπει ο κορμος του νεου φυτου, ωστε μεγαλωνοντας να ενσωματωθει καλυτερα (θελω να πιστευω οτι ο μαλακος κορμος του deadwood δεν θα προβληματισει την αναπτυξη - παχυνση του νεου φυτου). Παρε και ενα link σχετικα με την χρηση superglue σε deadwood (ισως για το μερος του νεκρου ξυλου που ειναι θαμμενο στη υγρασια του υποστρωματος):\nhttp://bonsai4me.com/AdvTech/AT%20Using ... page1.html\nΚαι παλι bravo , μονο με τετοια πειραματα μπορουμε να εξελιχθουμε!\nΔημοσίευση από Hfestion » 15 Ιουν 2020, 23:47\nΗ ιστορία ξεκινά πριν από πολλά χρόνια (7+χρόνια σίγουρα) από ενα τηλεφώνημα του Χάρη. Είχε ένα φίλο από τα Σπάτα που ειχε ένα χωράφι με αμπέλια και Θα τα ξήλωνε για να φυτέψει κάτι άλλο. Είχαμε μόνο ένα απόγευμα για να βγάλουμε ότι θέλαμε. Δεν είχα καμία εμπειρία απο yamadori,,,, δεν είχα ακουμπήσει πότε μου τσαπα. Βγάλαμε μαζί με τον Χάρη 6 ρίζες και φυσικά δεν επέζησε καμία.\nΟι ξεροι κορμοι μπήκαν στην αποθήκη για να καούν στην ξυλοσομπα.\n'''Αλλά δεν κάηκε κάνεις,,,\nΚάποια στιγμή, το καλοκαίρι'19 ήθελα να δοκιμάσω να φτιάξω ένα tanuki, έψαξα στην αποθήκη και βρήκα έναν από τους κορμόυς. Ασχολήθηκα πολύ καιρό με σχολαστικό ξύσιμο του κορμού με συρματοβουρτσα. Μετά το πέρασα ένα κουτί lac oil και συντηρητικό ξύλου.\nΒγήκε λίγο σκούρο, το επόμενο θα είναι καλύτερο,, αλλά εμένα μου αρέσει.\nΤο Πάσχα'19 έγινε το πάντρεμα με την βοήθεια της γυναίκας μου.\nΑπό εκεί την στιγμή έμεινε στα χέρια της πεθεράς με συστηματικό πότισμα και τίποτα άλλο. Σήμερα πήγα στο χωριό, είχα να το δω 1 χρόνο και κάτι.\nΌλο το project είναι πειραματικό, ένα από τα λαθοι μου είναι η επιλογή του ξύλου. Το αμπελι έχει μαλακό ξύλο. Οσο αντέξει η εμπειρία είναι αυτή που μου μένει.\nΠροσεχώς και πρώτο συρματωμα και πρώτη διαμόρφωση.


Ιωάννης Αθανασόπουλος: Ο Γιάννος από τις Άγριες Μέλισσες μας συστήνει το αδελφό του (εικόνα)\nΣτη συνέχεια σόκαρε, καθώς μίλησε για το ατύχημα που είχε σε παιδική ηλικία, το οποίο τον οδήγησε στην εντατική: «Ήμουν πέντε ετών και έβλεπα στην τηλεόραση μια εκπομπή με μονομάχους. Προσπάθησα να το αντιγράψω, κάνοντας ισορροπία σε ένα πεζούλι. Έπεσα από μεγάλο ύψωμα και βρέθηκα σε κώμα στην εντατική. Έμεινα πολλές μέρες. Ξύπνησα 15 Αυγούστου. Αυτή η περιπέτεια μου έδωσε δύναμη. Πάνω από τριάντα χρόνια κάνω την ίδια προσευχή κάθε βράδυ. Οι γιατροί είχαν πει τότε στους γονείς μου πως εάν ζήσω θα μείνω φυτό».


Επικίνδυνες παραλίες της Ελλάδας: Αυτές είναι οι 6 πιο επικίνδυνες\nby Αντώνης Βαλμάς 14-08-20 14:23\nΑντώνης Βαλμάς 14-08-20 14:23\nΕπικίνδυνες παραλίες της Ελλάδας: Οι 6 πιο επικίνδυνες όσο και αν δεν τους φαίνεται\nΕπικίνδυνες παραλίες της Ελλάδας: Μπορεί να μην έχουμε την ακτή Κιλαουέα της Χαβάης που το νερό βράζει από τη δραστηριότητα των ηφαιστείων, μπορεί να μην υπάρχουν στην ελληνική ακτογραμμή παραλίες όπως η Ζιπολίτε του Μεξικού με τα υπόγεια ρεύματα και τους ναυαγοσώστες να είναι περισσότεροι από τους λουόμενους, αλλά κι εδώ, στον τόπο μας έχουμε τις θάλασσες που κρύβουν σοβαρούς κινδύνους κάτω από το απέραντο γαλάζιο τους.\nΑκολουθεί η λίστα των πιο επικίνδυνων παραλιών της Ελλάδας\nΕπικίνδυνες παραλίες στην Ελλάδα έχει και η Κρήτη\nΣτα βόρεια της Ικαρίας , βρίσκεται η διάσημη παραλία του Να. Ο Νας είναι μικρή παραλία κοντά στο χωριό Αρμενιστής. Η ακτή έχει χοντρή άμμο και βότσαλα. Κι εδώ ο βαθμός επικινδυνότητας δεν είναι χαμηλός. Το νερό βαθαίνει απότομα. Όταν φυσάει δυνατός βοριάς – κάτι όχι σπάνιο για την περιοχή – αναπτύσσεται κυματισμός με πολύ επικίνδυνα ρεύματα για τους κολυμβητές. Επίσης στη Μεσακτή, όταν φυσάει βοριάς μόνο οι σέρφερς την απολαμβάνουν νομίζοντας ότι βρίσκονται στη Τζέφρις Μπέι στη Νότια Αφρική… Οι ριψοκίνδυνοι κολυμβητές σαν επιστρέψουν έπειτα από κουραστική πάλη με τα κύματα, ορκίζονται να ξαναμπούν μόνο σε πισίνα.\nΠερισσότερες επικίνδυνες παραλίες της Ελλάδας\nΕπικίνδυνες παραλίες της Ελλάδας και στην Κεφαλονιά\nΗ τελευταίες από τις πιο επικίνδυνες παραλίες της Ελλάδας μας\nΕΠΙΚΙΝΔΥΝΕΣ ΠΑΡΑΛΙΕΣΕΠΙΚΙΝΔΥΝΕΣ ΠΑΡΑΛΙΕΣ ΤΗΣ ΕΛΛΑΔΑΣΕΠΙΚΙΝΔΥΝΗ ΠΑΡΑΛΙΑΠΑΡΑΛΙΕΣ


Είναι πυγμαχία καλό για την απώλεια βάρους - Καναπέ 2 5k ιστορίες απώλειας βάρους\nΕίναι καλό το τρέξιμο για την απώλεια βάρους; Όταν ρωτάς κάποιον γιατί τρέχει, κατά πάσα πιθανότητα θα σου απαντήσει ότι θέλει να χάσει βάρος ( και πιθανώς να είναι πιο υγιής παράλληλα). Μερικά φασόλια και όσπρια μπορεί να είναι ευεργετικά για την απώλεια βάρους.\nΕίναι πυγμαχία καλό για την απώλεια βάρους. Αν την καλή και σωστή διατροφή τη συνδυάσετε και με άσκηση, τότε είστε στον ιδανικό δρόμο για τον στόχο σας! Ο πιο σημαντικός παράγοντας για την απώλεια βάρους είναι η διατροφή. Ίσως το τρέξιμο να είναι ο πιο αποτελεσματικός τρόπος για την απώλεια βάρους αλλά το θέμα είναι λιγο πιο πολύπλοκο. Αυτό περιλαμβάνει. Το « καλό» λίπος στο αβοκάντο βοηθά στην καύση του λίπους καθώς ενισχύει τον μεταβολισμό.\nΕίναι πυγμαχία Χωρίς βάρους\nΊσως το τρέξιμο να είναι ο πιο αποτελεσματικός τρόπος για την απώλεια βάρους αλλά το θέμα είναι λιγο πιο πολύπλοκο. Πολλοί είναι οι παράγοντες που θα παίξουν ρόλο για να χάσεις τα περισσότερα. Είναι το σούσι καλό για την απώλεια βάρους; 4 Οκτωβρίου • Διατροφή Είναι το πιο διάσημο ιαπωνικό πιάτο σε όλη την υδρόγειο.\nΕίναι γνωστή εδώ και χρόνια για την τόνωση της λειτουργίας του εγκεφάλου και της μνήμης αλλά η πιο διάσημη ρίζα στον κόσμο είναι ευεργετική και στην απώλεια βάρους. Απώλεια κιλών και έλεγχος του σωματικού βάρους.


Ο Κόσμος της Nova αρχίζει από εδώ | Nova\nΟ ΚΟΣΜΟΣ ΤΗΣ NOVA ΞΕΚΙΝΑ ΑΠΟ ΕΔΩ!\nΤηλεόραση με πάνω από 250 κανάλια με ταινίες, σειρές, εκπομπές, παιδικά, Ντοκιμαντέρ και αθλητικά, για να απολαμβάνει όλη η οικογένειά σου ποιοτικό θέαμα, 24 ώρες το 24ωρο!\nΘέλω να το αποκτήσω τώρα!\nZήσε την ψυχαγωγία στα καλύτερά της με το Νovalifε! Tαινίες. Σειρές. Όλα τα νέα της showbiz. Fitness. Όλα είναι εδώ στο Novalifε, το ποιοτικό ψυχαγωγικό κανάλι της Nova! Απόλαυσε 6 ταινίες κάθε μέρα, χωρίς διακοπές για διαφημίσεις και ελεύθερη τηλεόραση! Ταινίες Α' προβολής, πρόσφατες επιτυχίες & κλασικές ταινίες. Βραβευμένες αμερικανικές & ευρωπαϊκές τηλεοπτικές σειρές σε πρόσφατους κύκλους επεισοδίων! Ψυχαγωγικές εκπομπές όπως το show Ellen, το City Life και το Fitness Time!\nΖήσε επεισοδιακές στιγμές με τις καλύτερες σειρές της αμερικανικής τηλεόρασης! Δες, νέες δημοφιλείς και βραβευμένες ξένες σειρές αμέσως μετά την προβολή τους στην Αμερική, 24 ώρες το 24ωρο, στα κανάλια FOX & FOX Life! Γίνε ένα με τον λαμπερό κόσμο της μόδας και της showbiz! Ταξίδεψε στη διεθνή μόδα με τα διασημότερα κανάλια του κόσμου. Μάθε όλα τα νέα από τη showbiz του Hollywood και απόλαυσε πικάντικα ριάλιτι από το Ε! Entertainment.\nMπες στη φάση με το Νovasports 24 HD! Δες highlights του Ελληνικού Πρωταθλήματος Ποδοσφαίρου και όλων των μεγάλων διοργανώσεων των καναλιών Novasports. Ακόμη, LIVE συνεντεύξεις και ρεπορτάζ από όλες τις διοργανώσεις.\nΚλείσε θέση στα μεγαλύτερα top sports events του πλανήτη με το Eurosport! Δες τα μεγαλύτερα τουρνουά τένις, ποδηλασία, χειμερινά σπορ, διοργανώσεις για τους 2 & 4 τροχούς και πολλά ακόμη.\nΑφέσου στη γνώση της καλύτερης εκπαιδευτικής τηλεόρασης! 8 κορυφαία κανάλια ντοκιμαντέρ - εκ των οποίων 3 σε ποιότητα High Definition - που σε μαγεύουν και σε ταξιδεύουν 24 ώρες το 24ωρο, σε όλο τον κόσμο! Βραβευμένα, σύγχρονα ντοκιμαντέρ αλλά και ριάλιτυ γύρω από τον πολιτισμό και τα ζώα, το ταξίδι και την περιπέτεια, την άγρια φύση και το περιβάλλον, την επιστήμη και την τεχνολογία, την ιστορία και την κουλτούρα! Ταξίδεψε, διασκέδασε και μάθε τα όλα... μαγικά!\nΞαναγίνε παιδί με τους πιο αγαπημένους ήρωες! Τα δημοφιλέστερα και ποιοτικότερα μεταγλωττισμένα κανάλια στον κόσμο, για παιδιά και εφήβους, γεμάτα αγαπημένους ήρωες, σειρές, αλλά και οικογενειακές ταινίες. Απόλαυσε τα κορυφαία κανάλια της Disney γεμάτα σύγχρονες ψυχαγωγικές σειρές και cartoons. Το Boomerang αποκλειστικά, με όλα τα κλασικά και αγαπημένα cartoons. Εκπαιδευτικό και ψυχαγωγικό πρόγραμμα για όλες τις προτιμήσεις και ηλικίες, 24 ώρες το 24ωρο!\nΆκουσέ τα όλα εδώ! Μουσική για κάθε προτίμηση, όλες τις ώρες της ημέρας! Mainstream ξένα ή ελληνικά με το VH1 και το εξειδικευμένο Nova Mad Greekζ αλλά και τα αγαπημένα MAD και MTV. Όλα θα τα ακούσεις εδώ!\nΕΛΕΥΘΕΡΑ ΔΟΡΥΦΟΡΙΚΑ ΚΑΝΑΛΙΑ ΚΑΙ ΠΡΟΓΡΑΜΜΑΤΑ\nΟ κόσμος του θεάματος και της ψυχαγωγίας δεν τελειώνει εδώ! Γιατί με Nova απολαμβάνεις περισσότερα από 200 ελεύθερα δορυφορικά κανάλια και 70 ραδιοφωνικά προγράμματα από όλο τον κόσμο!\nΔες την Ελλάδα πιο καθαρά από ποτέ, όπου και αν είσαι! Τα μεγαλύτερα ελεύθερα ελληνικά κανάλια με τέλειο ψηφιακό σήμα, ακόμα και στο πιο απομακρυσμένο χωριό!


Τα δύο πρόσωπα του καιρού στη χώρα μας | MEGA TV\n<iframe src="https://www.megatv.com/embed/?p=2020173551" frameborder="0" allow="accelerometer; autoplay; encrypted-media; gyroscope; picture-in-picture" allowfullscreen scrolling="no" width="560" height="315"></iframe>\n19.11.2020 | 14:08 Eνσωμάτωση\nΚαιρός με δυο πρόσωπα. Ισχυρές βροχές από τη μία και ανομβρία από την άλλη.\nΣτα δύο είναι χωρισμένη η χώρα μας όσον αφορά τις βροχοπτώσεις του τελευταίου τριμήνου. Η δυτική και κεντρική Ελλάδα πνίγηκαν, ενώ η Μακεδονία, η Θράκη και το Βορειοανατολικό Αιγαίο στέγνωσαν.\nΗ θερμοκρασία είναι αυξημένη σε σχέση με τα κανονικά για την εποχή επίπεδα, με αποτέλεσμα να διανύουμε ένα ζεστό φθινόπωρο. Οι επιστήμονες αποδίδουν το γεγονός αυτό κυρίως στην κλιματική αλλαγή.\nΤην παρατεταμένη περίοδο ξηρασίας αναταράσσουν ξαφνικές και σφοδρές καταιγίδες που συχνά δημιουργούν πλημμυρικά επεισόδια. Απότομες αλλαγές του καιρού με ακραία καιρικά φαινόμενα που όπως τονίζουν οι ειδικοί θα πρέπει να αρχίσουμε να συνηθίζουμε όσο η κλιματική αλλαγή καλπάζει.\nΤην έγκαιρη προετοιμασία απέναντι στα ακραία φαινόμενα προτείνουν οι ειδικοί ώστε να μπορούν να αντιμετωπίζονται και οι επιπτώσεις τους.


Αγάπη που έγινες... - Oficrete.gr - Ανάψαμε φωτιά...\nΑγάπη που έγινες...\nΌλα τα γκολ του Γιάννη Αναστασίου με ΟΦΗ και Εθνικό.\nΧρήστης του YouTube ανέβασε πριν λίγες ημέρες βίντεο - αφιέρωμα στον Γιάννη Αναστασίου, με τα γκολ που πέτυχε στην Ελλάδα, με τις φανέλες του ΟΦΗ και του Εθνικού.\nΈνας ικανότατος επιθετικός, που άφησε το στίγμα του στον ΟΦΗ, μέσω αυτού έγινε γνωστός και κέρδισε μια μεταγραφή στο εξωτερικό, αλλά στη συνέχεια έγινε persona non grata στο Ηράκλειο.\nΗ ευθύνη είναι σίγουρα δική του, πάντως, όσο αφορά το συγκεκριμένο βίντεο, τα γκολ αυτά τα πέτυχε φορώντας τη φανέλα του ΟΦΗ και ό,τι γράφει στην Ιστορία, δεν ξεγράφει...\nΣτην περιγραφή του βίντεο αναφέρονται τα εξής:\nΟ Γιάννης Αναστασίου ήταν ένας πολύ χαρισματικός επιθετικός. Το 1991 υπέγραψε στον Εθνικό, με τον οποίο έκανε το ντεμπούτο του στην Α' Εθνική σε ηλικία 18 ετών. Με την πάροδο των χρόνων ο Αναστασίου εξελίχθηκε σε ηγέτη του Εθνικού, όμως έτυχε να πέσει σε μία μέτρια ομάδα του Εθνικού που κινούταν ανάμεσα σε Α' και Β' Εθνική εκείνη την περίοδο.\nΤο καλοκαίρι του 1996, μετά από τον υποβιβασμό του Εθνικού, πήρε μεταγραφή στον ΟΦΗ του Ευγένιου Γκέραρντ για να γίνει ο διάδοχος του Νίκου Μαχλά. Ο Αναστασίου ανταποκρίθηκε ικανοποιητικότατα σε αυτόν τον ρόλο και από την πρώτη του χρονιά βοήθησε με εξαιρετικές εμφανίσεις τον ΟΦΗ να κατακτήσει την 3η θέση του πρωταθλήματος 1996-97 και την έξοδό του στην Ευρώπη. Ο Αναστασίου συνέχισε να είναι κομβικός για τον ΟΦΗ και έτσι τον Γενάρη του 1999 πήρε σπουδαία μεταγραφή για την Άντερλεχτ.\nΑκολούθησε μια καλή καριέρα για τον ίδιο στα πρωταθλήματα Βελγίου και Ολλανδίας, ενώ κατέκτησε 1 πρωτάθλημα Βελγίου (2000) με την Άντερλεχτ, 1 πρωτάθλημα Ολλανδίας (2004) και 1 κύπελλο Ολλανδίας (2006) με τον Άγιαξ.\nΣτο βίντεο βρίσκονται όσα γκολ βρέθηκαν από την καριέρα του Αναστασίου στα ελληνικά γήπεδα με Εθνικό το διάστημα 1991-1996 και ΟΦΗ το διάστημα 1996-1999.


Κατακλυσμός: Ηχηρό «χαστούκι» των αγορών στη Μέρκελ και τη Γερμανία!\n«Καταστροφική» χαρακτηρίζουν παράγοντες της διεθνούς χρηματαγοράς τη μη πλήρη κάλυψη δημοπρασίας δεκαετών ομολόγων που διενήργησε σήμερα η Γερμανία και η οποία έχει προκαλέσει ανησυχίες για επέκταση της κρίσης χρέους που...μαστίζει την Ευρωζώνη ακόμη και στο ισχυρότερο κράτος μέλος της. Με αυτά τα δεδομένα, το δημοσίευμα του Der Spiegel για την πραγματική κατάσταση της γερμανικής οικονομίας δεν μπορεί παρά να θεωρηθεί… προφητικό (http://www.defence-point.gr/news/?p=28290).\n(ΑΝΑΝΕΩΣΗ 15.53) Όπως έγινε γνωστό πριν από λίγο στην υπόθεση παρενέβη η Ευρωπασϊκή Κεντρική Τράπεζα και αγόρασε – απορρόφησε το αδιάθετο 39% της δημοπρασίας των γερμανικών δεκαετών ομολόγων ώστε να καθησυχάσει τους φόβους των αγορών.\nΜολονότι το Βερολίνο προσδοκούσε να αντλήσει 6 δισ. ευρώ μέσω δημοπρασίας δεκαετών ομολόγων, των περίφημων «Μπούντας» τα οποία χρησιμοποιούνται και ως σημείο αναφοράς για συγκρίσεις έναντι των ομολόγων που εκδίδουν οι λοιπές χώρες της Ευρωζώνης, τελικώς κατόρθωσε να αντλήσει μόνον 3,644 δισ. ευρώ, με μέση απόδοση στο 1,98% (επιτόκιο 2%) έναντι 2,09% της προηγούμενης αντίστοιχης δημοπρασίας.\nΩς αποτέλεσμα η Κεντρική Τράπεζα της Γερμανίας, αναγκάστηκε να διακρατήσει ποσοστό 39% της έκδοσης με την ελπίδα να το διαθέσει στη συνέχεια στη δευτερογενή αγορά, ώστε να αντλήσει το σύνολο του ζητούμενου ποσού: «Πρόκειται για ολοκληρωτική και απόλυτη καταστροφή», δήλωσε ο Μαρκ Όστβαλντ, του χρηματοοικονομικού οίκου Monument Securities, στο Λονδίνο.\nΟ Οργανισμός Διαχείρισης Δημοσίου Χρέους της Γερμανίας ανακοίνωσε ότι δεν θα υπάρξει δυσχέρεια, ως αποτέλεσμα της έκβασης της δημοπρασίας, στην εξυπηρέτηση του χρέους της χώρας. Ωστόσο, καθολική πτώση τιμών σημειώθηκε στις ευρωπαϊκές αγορές χρήματος, ομολόγων και μετοχών στον απόηχο της σημερινής δημοπρασίας στο Βερολίνο. Το ευρώ διαμορφώθηκε στο επίπεδο των 1,339 δολάρια ΗΠΑ και το σύνολο των κυριοτέρων χρηματιστηρίων οδηγήθηκε «στο κόκκινο».


«Η Ελλάδα πεινάει κι εμένα θα μου βάλετε …τηλέφωνο;(!)» | Η Ασπίδα του Αχιλλέα\n01 Οκτ. 2012\n«Η Ελλάδα πεινάει κι εμένα θα μου βάλετε …τηλέφωνο;(!)»\n(Νικόλαος Πλαστήρας, πρωθυπουργός της Ελλάδας με άνεργο αδερφό….) ΝΑ ΕΛΛΗΝΕΣ ΑΔΕΛΦΟΙ !! ΣΑΣ ΠΑΡΑΚΑΛΟΥΜΕ ΔΙΑΒΑΣΤΕ ΤΟ ΑΞΙΖΕΙ ΠΟΛΛΑ !!!!!\nΟ στρατηγός είχε απαγορεύσει στους δικούς του να χρησιμοποιούν το όνομα «Πλαστήρας» όπου κι αν πήγαιναν. Ο αδελφός του ήταν άνεργος. Το εργοστάσιο ζυθοποιίας «ΦΙΞ» ζητούσε οδηγό κι εκείνος έκανε αίτηση. Ο αρμόδιος υπάλληλος τον ρώτησε πώς λέγεται: Κι επειδή αυτός δίσταζε να πει το όνομά του, ενθυμούμενος την εντολή του στρατηγού, τον ξαναρώτησε και δυο και τρεις φορές, ώσπου αναγκάστηκε να ομολογήσει ότι τον λένε Πλαστήρα. Παραξενεμένος ο υπεύθυνος ζητάει να μάθει αν συγγενεύει με το στρατηγό και πρωθυπουργό. Μετά από πολύ δισταγμό του αποκαλύπτει ότι είναι αδελφός του. Αφού η αίτηση, ικανοποιήθηκε, παρακάλεσε να μη το μάθει ο αδελφός του. Ο στρατηγός το έμαθε κι αφού τον κάλεσε αμέσως στο σπίτι του τον επέπληξε και του απαγόρευσε να αναλάβει αυτή την εργασία λέγοντάς του: «Αν έχεις ανάγκη, κάτσε εδώ να μοιραζόμαστε το φαγητό μου». Και δεν πήγε.Ο Πλαστήρας ήταν άρρωστος -έπασχε από φυματίωση – κι έμενε σ’ ένα μικρό σπιτάκι στο Μετς, κοντά στο Παναθηναϊκό Στάδιο. Του πρότειναν να του βάλουν ένα τηλέφωνο δίπλα στο κρεβάτι αλλ’ αυτός αρνήθηκε λέγοντας: «Μα τι λέτε; Η Ελλάδα πένεται κι εμένα θα μου βάλετε τηλέφωνο;».


Επίσκεψη Μέρκελ - γερμανικά ΜΜΕ - Road Story\nΓια μια επίσκεψη με συμβολικό χαρακτήρα κάνουν λόγο οι Γερμανοί αναλυτές, με πολλά και σημαντικά μηνύματα, όπως μετέδωσε η Deutche Welle.\nΤα πρωτοσέλιδα των γερμανικών εφημερίδων έγραψαν:\nSüddeutsche Zeitung: «Η Μέρκελ δίνει θάρρος στους Έλληνες» και σημειώνει επίσης: «Η καγκελάριος αναγνωρίζει τις προσπάθειες της Αθήνας λέγοντας ότι οι θυσίες που ζητάμε από τη χώρα είναι μεγάλες, αλλά ο δύσκολος δρόμος αξίζει τον κόπο».\nFrankfurter Allgemeine Zeitung: «Η Μέρκελ ενθαρρύνει τους Έλληνες» και αναφέρεται τόσο στην υποδοχή της καγκελάριου όσο και στις διαδηλώσεις που έγιναν κατά τη διάρκεια της επίσκεψης.\nSpiegel online: «Επίσκεψη Μέρκελ – ευγενικές χειρονομίες στου Μαξίμου» και τονίζει: «Χιλιάδες αστυνομικοί στους δρόμους, διαδηλωτές έριχναν μολότοφ και κεκλεισμένων των θυρών Μέρκελ και Σαμαράς αντάλλασαν ευγένειες. Η συνάντηση ήταν περισσότερο συμβολική και ως ένδειξη αλληλεγγύης προς της Ελλάδα».\nΟι περισσότεροι Γερμανοί αναλυτές συμφώνησαν ότι από την επίσκεψη της Μέρκελ στην Ελλάδα, κερδισμένος είναι ο πρωθυπουργός κ. Αντώνης Σαμαράς, καθώς απέσπασε δύο σημαντικές δεσμεύσεις για τη χώρα: πρώτον, ότι η Γερμανία θέλει την παραμονή της Ελλάδας στο ευρώ και δεύτερον οτι θα στηρίξει τη χώρα στις προσπάθειές της.\nΕλλάδα, Μέρκελ, Σαμαράς\nΕπίσκεψη Μέρκελ – γερμανικά ΜΜΕ added by Θάνος Βάγιος on Οκτώβριος 10, 2012\nΠλεόνασμα 707 εκατομμυρίων για το εξάμηνο Ιανουαρίου- Ιουνίου 2014\nΛηστεία με όμηρο στο Δίστομο – Άρωμα τρομοκρατίας


Veto από το ΠΑΣΟΚ σε debate με στελέχη του ΚΙΔΗΣΟ - Press24.gr\nHome Unlabelled Veto από το ΠΑΣΟΚ σε debate με στελέχη του ΚΙΔΗΣΟ\n1/04/2015 10:08:00 μ.μ. 1\nΠροφανώς η απόφαση αντανακλά στην επιθυμία του Ευ. Βενιζέλου να μην υπάρξει προεκλογική αντιπαράθεση με στελέχη του Κινήματος Δημοκρατών Σοσιαλιστών που ίδρυσε ο Γιώργος Παπανδρέου, για να μην εστιαστεί το ενδιαφέρον της κοινής γνώμης σε μια άγονη αντιπαράθεση μεταξύ των δύο κομμάτων. “Αλλωστε, όπως τόνισε ο κ. Βενιζέλος και στην πρόσφατη τηλεοπτική του συνέντευξη, το θέμα δεν είναι η ίδρυση ενός κόμματος, αλλά τα προβλήματα της χώρας και η ενότητα της παράταξης.\nΣτο άτυπο σχόλιο του Γραφείου Τύπου αναφέρεται επίσης:\n«Με το ήθος που πρεσβεύουμε, θα αποφύγουμε τηλεοπτική προεκλογική παρουσία με συμμετοχή μας σε πάνελ τύπου μονομαχίας (debate) μόνο ανάμεσα σε στελέχη του ΠΑΣΟΚ και σε πρώην στελέχη του. Για εμάς προέχει η ενότητα της Παράταξης και ο σεβασμός στον κόσμο που ιστορικά την στήριξε.\nΠροτεραιότητα μας η ευθύνη για την Ελλάδα».


Ο ρόλος των Επιμελητηρίων στην παραγωγική ανασυγκρότηση | politischios.gr\nΟ ρόλος των Επιμελητηρίων στην παραγωγική ανασυγκρότηση\nΗ μικρομεσαία επιχείρηση αντιμετωπίζει μεγάλες δυσκολίες. Η οκταετής οικονομική κρίση και τα Μνημόνια συρρίκνωσαν την εγχώρια οικονομική δραστηριότητα, οδηγώντας πολλές επιχειρήσεις σε λουκέτο και τις υπόλοιπες στην ανασφάλεια. Πολλοί κλάδοι έχουν καταρρεύσει, όπως το λιανικό εμπόριο, που έχει περάσει στα χέρια μεγάλων πολυεθνικών και καταστημάτων ηλεκτρονικού εμπορίου. Από την άλλη, η οικοδομική δραστηριότητα έχει συρρικνωθεί, συμπαρασύροντας δεκάδες κλάδους.\nΤα κατά τόπους Επιμελητήρια πρέπει να συνεχίσουν αναβαθμισμένα να στηρίζουν ιδιαίτερα τη μικρομεσαία επιχείρηση, συμβάλλοντας έτσι στην παραγωγική ανασυγκρότηση της χώρας. Εκφράζουν τις παραγωγικές δυνάμεις του τόπου τους και γνωρίζουν περισσότερο από κάθε άλλο θεσμό (δήμο, περιφέρεια) τα πλεονεκτήματα της περιοχής που αντιπροσωπεύουν, δίνοντας νέες δυνατότητες και νέα επιχειρηματική στροφή σε επιχειρήσεις ανταγωνιστικές, σε ένα νέο περιβάλλον.\nΜετά το PSI και το κούρεμα των αποθεματικών τους, τα Επιμελητήρια έχουν αποδυναμωθεί· σε αυτό συντέλεσε και η κατάργηση της υποχρεωτικής εγγραφής των ατομικών επιχειρήσεων. Οι επιχειρήσεις έχουν ανάγκη από την άμεση και ουσιαστική υποστήριξη των επιμελητηρίων, τα οποία λειτουργούν απόλυτα αντιπροσωπευτικά και δημοκρατικά εκφράζοντας μέσα από το Δ.Σ. όλους τους παραγωγικούς φορείς κάθε περιοχής.\nΗ κυβέρνηση έχει δώσει μεγάλο βάρος στην παραγωγική ανασυγκρότηση μέσω των αναπτυξιακών προγραμμάτων και του ΕΣΠΑ 2014-2020. Τα Επιμελητήρια μπορούν να έχουν σημαντικό ρόλο. Για να γίνει όμως αυτό, πρέπει να στηριχτούν με εξειδικευμένο προσωπικό και αλλαγές στο νομικό τους πλαίσιο, έτσι ώστε να βγουν μπροστά με στόχο να ενισχυθεί το έργο τους. Γνωρίζουν επίσης πώς να προωθήσουν με τον καλύτερο τρόπο τα συγκριτικά πλεονεκτήματα της περιοχής τους και να συνδέσουν την πρωτογενή παραγωγή με τη μεταποίηση, όταν τα προϊόντα της χώρας μας, και ιδιαιτέρα των νησιών του Αιγαίου, έχουν αναμφισβήτητη ποιοτική αξία. Έτσι μπορούν να σχεδιάζουν και υποβάλλουν τεχνικά δελτία με στόχο τη χρηματοδότηση, για την προώθηση τοπικών παραδοσιακών προϊόντων, τη συμμετοχή σε εθνικές και διεθνής εκθέσεις, αλλά και τη σύνδεση της αγροτοδιατροφής με τον τουρισμό.\nΣε συνεργασία με τα υπουργεία Ανάπτυξης και Οικονομίας, τα Επιμελητήρια μπορούν να ενημερώνουν και να εξειδικεύουν προγράμματα και προοπτικές, αλλά και να δίνουν τις απαραίτητες πληροφορίες στον κάθε ενδιαφερόμενο που θέλει να δημιουργήσει νέα επιχείρηση και να καινοτομήσει.\nΣυνεπώς, ο ρόλος τους χρειάζεται να ενισχυθεί γιατί είναι ο μόνος φορέας που μπορεί να αναλάβει με υπευθυνότητα τον σκοπό της στήριξης των μικρών και μεσαίων επιχειρήσεων.


Showing results for tags 'switch'. - TheLab.gr\nΑν κάποιος διάβαζε σήμερα ότι η Nintendo κατάφερε να πάρει την πρώτη θέση στις πωλήσεις gaming consoles στην Αμερική, η πρώτη του σκέψη θα ήταν ότι το Switch σαρώνει. Η αλήθεια είναι διαφορετική όμως. Μπορεί το Switch να συνεχίζει να πουλάει καλά, ξεπερνώντας το φράγμα των 20 εκατομμυρίων τεμαχίων πρόσφατα, αλλά άλλη είναι η κονσόλα που σάρωσε τον Ιούνιο. Σύμφωνα με τα αποτελέσματα της έρευνας του NPD Group, η κονσόλα για παιχνίδια που βρέθηκε στην κορυφή των πωλήσεων για τον Ιούνιο στην Αμερικανική αγορά, ήταν το NES Classic Edition, το οποίο ξεπέρασε σε πωλήσεις τόσο το Xbox όσο και το PlayStation 4. Η επιτυχία του NES είναι ακόμα πιο εντυπωσιακή αν λάβουμε υπόψιν ότι η Nintendo το επανακυκλοφόρησε στις 29 Ιουνίου, δηλαδή λίγο πριν τελειώσει ο μήνας. Το NES Classic Edition είχε κυκλοφορήσει αρχικά το 2016 με την Nintendo να υποτιμά την ζήτηση από το καταναλωτικό κοινό και να απολογείται στην συνέχεια για τις ελλείψεις στην αγορά. Μετά την παύση της κυκλοφορίας του, υποσχέθηκε κάποια στιγμή να το ξανά διαθέσει, κάτι που συνέβη στα τέλη Ιουνίου φέτος. Είναι η πρώτη φορά που η Nintendo καταλαμβάνει την πρώτη θέση στην κατάταξη της NPD Group, με την NPD Group να καταγράφει την αγορά ήδη από το 1995. Όσον αφορά το Nintendo Switch, αυτό συνεχίζει να πουλάει καλά, με βάση τα τελευταία οικονομικά αποτελέσματα της Nintendo, για το οικονομικό τρίμηνο του 2018 που ξεκίνησε από τον Απρίλιο. Έως τις 30 Ιουνίου είχαν πουληθεί 19,67 εκατομμύρια Switch, με την κονσόλα να υπολογίζεται ότι σήμερα θα έχει ήδη ξεπεράσει τα 20 εκατομμύρια. Η Nintendo ελπίζει να πουλήσει άλλα 20 εκατομμύρια Switch μέχρι τα τέλη Μαρτίου του 2019.\nΑν πριν μερικά χρόνια Sony και Microsoft είχαν μονοπωλήσει, σε ένα βαθμό, την αγορά, το 2017 φαίνεται να είναι η χρονιά της Nintendo, αν κρίνουμε από την επιτυχία που συνεχίζει να απολαμβάνει το Switch, αλλά και τις άλλες επιτυχίες της Nintendo στην αγορά των game consoles, με τα NES Classic και SNES Classic. Ειδικά πάντως το Switch φαίνεται ότι σε μόλις ένα χρόνο κυκλοφορίας, θα καταφέρει να πουλήσει όσο πούλησε η προηγούμενη κονσόλα της Nintendo, το Wii U, στο σύνολο των πέντε χρόνων που βρίσκεται στην αγορά. Η Nintendo είχε ήδη έτοιμα τον Μάρτιο δύο εκατομμύρια Switch, όταν και πρωτοκυκλοφόρησε την νέα της κονσόλα, προκειμένου να καλύψει την αρχική ζήτηση. Οι αρχικές προβλέψεις της εταιρίας, μίλαγαν για πώληση δέκα εκατομμυρίων Switch, με την συμπλήρωση ενός έτους από την ημέρα κυκλοφορίας της κονσόλας. Οι εκτιμήσεις αυτές τελικά αποδεικνύονται ιδιαίτερα μετριοπαθής. Ήδη μέχρι το καλοκαίρι είχαν πωληθεί πέντε εκατομμύρια κονσόλες, ενώ μέχρι τώρα οι πωλήσεις έχουν φτάσει ήδη τα οκτώ εκατομμύρια. Με βάση το ότι έχουμε μπροστά μας περιόδους εκπτώσεων και εορτών, η κονσόλα αναμένεται να πουλήσει πολύ παραπάνω από τα δέκα εκατομμύρια που είχε εκτιμηθεί αρχικά, μέχρι τον επόμενο Μάρτιο. Οι νέες προβλέψεις της Nintendo μιλάνε για δεκατέσσερα εκατομμύρια κονσόλες. Το μέγεθος της επιτυχίας της νέας κονσόλας είναι ακόμα πιο χαρακτηριστικό αν λάβουμε υπόψιν τις επιδόσεις της προηγούμενης κονσόλας της Nintendo στην αγορά, του Nintendo Wii U. Η κονσόλα η οποία ξεκίνησε να διατίθεται τον Νοέμβριο του 2012, έχει πουλήσει έως σήμερα περίπου 13,5 εκατομμύρια κομμάτια. Αν οι νέες προβλέψεις της Nintendo για δεκατέσσερα εκατομμύρια κονσόλες επιβεβαιωθούν, το Switch θα έχει καταφέρει μέσα σε ένα χρόνο να φτάσει σε πωλήσεις το Wii U. Και όλα αυτά ενώ υπάρχουν ακόμα προβλήματα διαθεσιμότητας λόγω της μεγάλης ζήτησης, με την Nintendo πάντως να υπόσχεται να διορθώσει τα προβλήματα αυτά, πριν την έλευση της εορταστικής περιόδου των Χριστουγέννων.\nΤο Nintendo Switch θα έχει την τύχη να δει μετά το Elder Scrolls V: Skyrim και παιχνίδια όπως το γνωστό Doom και το αναμενόμενο Wolfenstein II: The New Colossus. Αυτό αποκαλύφθηκε από την ίδια την Nintendo, με την εταιρία να αποκαλύπτει επίσης το πότε θα γίνουν διαθέσιμα αυτά. Επιπλέον γνωστή έγινε και η ημερομηνία κυκλοφορίας του Elder Scrolls V: Skyrim για το Switch. Το Doom θα είναι διαθέσιμο για το Switch κατά την διάρκεια των εορτών φέτος, με την Bethesda να επιβεβαιώνει στο Polygon ότι θα περιλαμβάνεται το πλήρες single player campaign, καθώς και το multiplayer. Θα πρόκειται πάντως για διαφορετικά downloads. Δεν θα περιλαμβάνεται το SnapMap multiplayer level creation tool. Το Wolfenstein II θα έρθει αργότερα, εντός του 2018, μετά την κυκλοφορία του για τα PC, Xbox One και PlayStation 4 στις 27 Οκτωβρίου. Η ιστορία θα συνεχίζει από το σημείο που τελειώνει το Wolfenstein: The New Order. Τέλος, όσον αφορά την ημερομηνία διάθεσης της έκδοσης του The Elder Scrolls V: Skyrim για το Switch, αυτή θα είναι η 17η Νοεμβρίου, τόσο για την Αμερική, όσο και για την Ευρώπη. Πηγαίνετε στο 24:39 για το Skyrim, στο 25:46 για τα Doom και Wolfenstein II.\nΌπως και σε πολλές περιπτώσεις με νέο hardware, έτσι και στην περίπτωση του Nintendo Switch, αναφέρθηκαν κάποια προβλήματα από κατόχους της συσκευής. Αυτά έχουν να κάνουν με τον αριστερό Joy-Con controller που φαίνεται να χάνει τον συγχρονισμό του με το Switch. Επίσης μια εταιρία κατασκευής αυτοκόλλητων προειδοποιεί τους χρήστες να αποφύγουν να κολλήσουν αυτοκόλλητα διακοσμητικά πάνω στους Joy-Con controllers ή το Switch, διότι όταν τα αφαιρέσουν, μάλλον δεν θα τους αρέσει αυτό που θα δουν. Τέλος, για όποιον ενδιαφέρεται το iFixit προχώρησε στο teardown της συσκευής, αλλά και των Joy-Con controllers. Το σχετικό βίντεο βρίσκεται στο τέλος του άρθρου. Ξεκινώντας από τα προβλήματα των Joy-Con controllers, αυτά φαίνεται να απασχολούν μερίδα των αγοραστών της κονσόλας και να μην είναι γενικό το πρόβλημα. Η Nintendo δηλώνει ότι ελέγχει τις αναφορές που θέλουν το αριστερό Joy-Con χειριστήριο να χάνει τον συγχρονισμό του με το Switch, αλλά ακόμα δεν έχει κάποια συγκεκριμένη λύση να προτείνει για το πρόβλημα αυτό. Στην σελίδα που έχει αναρτήσει στο site της σχετικά με το θέμα αυτό, προτρέπει τους κατόχους της κονσόλας να περάσουν την τελευταία έκδοση του λογισμικού, να έχουν φορτισμένους τους Joy-Con controllers, να διατηρούν σχετικά μικρή απόσταση από την κονσόλα, να μην υπάρχουν αντικείμενα ανάμεσα από την κονσόλα και τον χρήστη ή ασύρματες συσκευές κοντά σε αυτήν και να απομακρύνουν τέτοιες συσκευές που ενδεχομένως θα μπορούσαν να δημιουργούν παρεμβολές, όπως laptops, ασύρματα ακουστικά, φούρνους μικροκυμάτων και άλλα, όπως αναγράφονται στην παρακάτω λίστα. Laptops, tablets, etc. Wireless headsets Wireless printers Microwaves Wireless speakers Cordless phones USB 3.0-compatible devices such as hard drives, thumb drives, LAN adapters, etc. Η παραπάνω λίστα περιελάμβανε και τα κινητά τηλέφωνα, με την Nintendo να τα αφαιρεί τελικά από την λίστα. Μένει να δούμε αν και πότε η Nintendo θα έχει κάποια ξεκάθαρη απάντηση για το παραπάνω πρόβλημα, αν είναι hardware ή αν θα μπορεί να διορθωθεί με κάποιο μελλοντικό software update. Επίσης καλό θα ήταν να αποφύγετε να κολλήσετε vinyl wraps ή οποιασδήποτε άλλης μορφής αυτοκόλλητο πάνω στα Joy-Con controllers και το Switch. Η εταιρία dbrand προειδοποιεί ότι, οι επιφάνειες των Joy-Con controllers, όσο και του ίδιου του Switch, είναι ιδιαίτερα ευαίσθητες και ξεφλουδίζουν κατά την αφαίρεση του αυτοκόλλητου. Τέλος, για όποιον θα ήθελε να δει ένα αναλυτικό teardown της συσκευής, το iFixit δημοσίευσε ένα πριν λίγες μέρες. Μπορείτε να δείτε αναλυτικά τα εξαρτήματα της συσκευής και τους κωδικούς τους στην παρακάτω σελίδα : Nintendo Switch Teardown - iFixit. Εναλλακτικά υπάρχει και σχετικό βίντεο το οποίο είναι το παρακάτω\nΦαίνεται ότι η Nintendo έχει άλλη μια εμπορική επιτυχία στα χέρια της, με το Nintendo Switch, όπως είχε και με το Nintendo NES Classic. Οι πωλήσεις φαίνεται να είναι υψηλότερες του αναμενόμενου, με την εταιρία να σκέφτεται ακόμα και διπλασιασμό της παραγωγής. Το Switch φαίνεται να είναι η κονσόλα η οποία πουλάει ταχύτερα από οποιαδήποτε άλλη κονσόλα έχει παρουσιάσει η Nintendo στο παρελθόν. Αν και αρχικά η Nintendo είχε θέσει ως στόχο την κατασκευή 8 εκατομμυρίων Switch για το οικονομικό έτος 2017, το οποίο για την Nintendo ξεκινάει αυτό τον Απρίλιο, τελευταίες φήμες θέλουν την εταιρία να σκέφτεται τον διπλασιασμό της παραγωγής αυτής, σε 16 εκατομμύρια Switch. Η Nintendo πλέον αισιοδοξεί ότι θα μπορέσει να πουλήσει πάνω από 10 εκατομμύρια Switch μέσα στους πρώτους 12 μήνες κυκλοφορίας της κονσόλας. Αν και τα πρώτα επίσημα στοιχεία από τις πωλήσεις του Switch αναμένονται στις 27 Απριλίου, όταν και η εταιρία θα ανακοινώσει τα οικονομικά της αποτελέσματα, σύμφωνα με διάφορες αναφορές, η Nintendo κατάφερε να πουλήσει 1,5 εκατομμύριο Switch την πρώτη εβδομάδα κυκλοφορίας της κονσόλας, με 500 χιλιάδες από αυτές να έχουν πουληθεί στις Ηνωμένες Πολιτείες, 360 χιλιάδες στην Ιαπωνία, 110 χιλιάδες στην Γαλλία και 85 χιλιάδες στο Ηνωμένο Βασίλειο. Στις πωλήσεις της κονσόλας, φαίνεται να έχει βοηθήσει και το The Legend of Zelda: Breath of the Wild, το οποίο υπολογίζεται ότι έχει αγοράσει το 89% των καταναλωτών που αγόρασαν το Switch.\nTο Nintendo Switch μπορεί να είναι η πρώτη σταθερή κονσόλα που θα πάρει ένα αποκλειστικό παιχνίδι Pokémon. Η Eurogamer αναφέρει ότι η επερχόμενη υβριδική κονσόλα θα λάβει μια νέα έκδοση του Pokémon Sun και Moon το 2017. Αυτή η έκδοση, που θα ονομάζεται Pokémon Stars, θα διαθέτει HD χαρακτηριστικά και ίσως ακόμη να έχει και νέα πλάσματα για συλλογή και ανταλλαγή. Πηγές λένε στη Eurogamer ότι το Game Freak, το στούντιο πίσω από το franchise, έχει αναπτύξει το Pokémon Stars παράλληλα με τα Sun και Moon. Ωστόσο, το έργο είχε σταματήσει για να δωθεί μεγαλύτερη εστίαση στις εκδόσεις 3DS πριν από την επίσημη έναρξη τους σήμερα. Με τις δύο φορητές εκδόσεις τώρα στα καταστήματα, το στούντιο μπορεί να καταβάλλει όλες του τις δυνάμεις στην έκδοση της επερχόμενης κονσόλας. Όπως τα Pokémon Yellow, Crystal, και άλλες βελτιωμένες εκδόσεις για κάθε γενιά της σειράς, το Pokémon Stars υπόσχεται να έχει τα ίδια χαρακτηριστικά και χάρτες, όπως τα αδέλφια του, αλλά με μερικά μπόνους - κάποια που μπορεί ακόμη και να επωφεληθούν από το hardware της Nintendo Switch. Είναι λογικό: τα Sun και Moon έχουν ήδη πάρει μπόλικους επαίνους από τους αναθεωρητές αυτή την εβδομάδα, και τα παιχνίδια είναι σχεδόν βέβαιο ότι θα έχουν μεγάλες επιτυχίες μετά από ένα καλοκαίρι Pokémon Go. Το Pokémon Stars θα μπορούσε να είναι ένας ακόμη καλός λόγος για να αγοράσει κανείς την νέα κονσόλα όταν αυτή κυκλοφορήσει, το επόμενο έτος.\nΗ πολυαναμενόμενη κονσόλα παιχνιδιών, το Nintendo Switch επιτέλους αποκαλύφθηκε, με ένα video τριών λεπτών που κυκλοφόρησε η εταιρία. Όπως ήθελαν οι φήμες θα είναι ένα υβριδικό σύστημα κονσόλας παιχνιδιών και φορητής παιχνιδομηχανής που θα χρησιμοποιεί ένα σύστημα με κασέτες αντί για οπτικούς δίσκους. Στο trailer, ένας άντρας αποσυνδέει στο σώμα της κονσόλας από τη βάση, του προσθέτει τους πλαϊνούς ελεγκτές και παίζει Zelda. Αργότερα οι δύο πλαϊνοί ελεγκτές αποσυνδέονται και ο παίχτης παίζει multiplayer στην οθόνη της συσκευής. Σε μία άλλη σκηνή τέσσερις παίκτες μοιράζονται δύο ελεγκτές και παίζουν Mario Kart . Το γνωστό παραδοσιακό ασύρματο χειριστήριο είναι συμβατό με τη συσκευή και στις δύο της μορφές. Το πιο ενδιαφέρον ίσως κομμάτι του video είναι αυτό που δείχνει e-sports αθλητές, οι οποίοι κάνουν πρακτική εξάσκηση στο Splatoon σε ένα δωμάτιο του σταδίου, πριν πάρουν τις κονσόλες τους στην κεντρική σκηνή του σταδίου για να αρχίσουν τον κανονικό αγώνα του. Η κίνηση αυτή της εταιρίας να προωθήσει την κονσόλα αυτή στα e-sports έχει μεγάλη σημασία για την εξέλιξη και αποδοχή του νέου hardware. H Nintendo έχει επενδύσει πολλά στο Switch, το οποίο λεγόταν προηγουμένως NX. Η εταιρία μετά από την τεράστια επιτυχία του Wii, κυκλοφόρησε το Wii U, ένα ασυνήθιστο σύστημα το οποίο ποτέ δεν βρήκε το κοινό του. Το Wii U διέθετε μία πολύ μεγάλη γκάμα παιχνιδιών από τη Nintendo αλλά δεν μπόρεσε να κερδίσει την υποστήριξη εταιριών όπως της EA, Activision, και της Ubisoft, των οποίων τα παιχνίδια γεμίσουν τους καταλόγους του PS4 της Sony και του Xbox One της Microsoft. Το Switch έχει προγραμματιστεί να κυκλοφορήσει τον Μάρτιο του 2017.\n100mbps router, 1000 mbps switch = 1000mbps connection?\ntunerakos posted a topic in Networking\nΓεια σας φίλοι μου.. Θα ήθελα να κάνω μια ερώτηση για να ξέρω πως να κινηθώ. Σκέφτομαι να πάρω ρουτεράκι φθηνό με 100mbps lan ports και να του περάσω το dd-wrt (το υποστηρίζει αυτό που κοιτάω). Έχω ένα περίσσιο switch gigabit ταχυτήτων και θα συνδέονται σε αυτό ένα NAS και 3 pc. Το ερώτημα μου είναι αν θα μπορούν τα pc και το NAS να επικοινωνούν μεταξύ τους σε gigabit ταχύτητες από τη στιγμή που το router είναι 100mbps. Το switch είναι unmanaged σε περίπτωση που παίζει ρόλο. Ουσιαστικά το setup θα είναι το εξής. Στο dd wrt router συνδέονται: το ρούτερ του παρόχου ιντερνετ (γιατί το dd wrt router δεν έχει παροχή γραμμής) το gigabit switch Στο gigabit switch συνδέονται: 3 pc και το nas το ddwrt router Σας ευχαριστώ για το χρόνο σας.\nΑναζήτηση switch με link aggregation\nGriGaS posted a topic in Networking\nΨάχνω ένα switch το οποίο θα έχει την δυνατότητα link aggregation για τις ανάγκες των μετρήσεων σε nas reviews. Βλέπω πως εκτός από τα managed υπάρχουν και κάποια smart τα οποία είναι σημαντικά οικονομικότερα. Προς το παρόν έχω καταλήξει στο TP Link SG2008 το οποίο από όσο βλέπω υποστηρίζει το πρωτόκολλο 802.3ad. Βλέπω όμως πως υπάρχει και το TP Link SG108e το οποίο αν και αναφέρει πως υποστηρίζει link aggregation δεν αναφέρει πουθενά το 802.3ad. Οποιοδήποτε άλλο χαρακτηριστικό πέραν του teaming/link aggregation/port trunking/πείτετοοπωςθελετε δεν με απασχολεί καθ'ότι η μοναδική χρήση του switch θα είναι να παίρνω κάποιες μετρήσεις κατά τα review των nas συνδέοντας ένα nas με 2 ethernet, ένα shuttle pc με 2 ethernet και οτιδήποτε άλλο με gigabit lan πέσει στα χέρια μου (κοινώς θα κάνω μετρήσεις με 2-4 clients) Οποιεσδήποτε προτάσεις είναι ευπρόσδεκτες. Αυτό που με ενδιαφέρει είναι να μην χάνω κάτι σε ταχύτητα (να μπορώ πχ να πιάσω 200+ mb/sec) με προφανώς το μικρότερο δυνατό κόστος. Θα προτιμηθούν προτάσεις από το eshop.gr @DJD @TifoziF1 @YDinopoulos @Wizard!\nRazer: Νέοι διακόπτες για μηχανικά gaming πληκτρολόγια\nl2phile posted a topic in Ειδήσεις\n

H Razer παρουσιάζει δύο νέους διακόπτες (switches) για μηχανικά πληκτρολόγια, οι οποίοι είναι σχεδιασμένοι ειδικά για χρήση σε παιχνίδια. Ο κάθε διακόπτης έχει διαφορετικά χαρακτηριστικά και προορίζεται για την νέα σειρά μηχανικών gaming πληκτρολογίων Razer BlackWidow. Παράλληλα θα είναι διαθέσιμοι και σε άλλους κατασκευαστές περιφερειακών, που επιθυμούν να κατασκευάσουν gaming πληκτρολόγια. Η Razer μελέτησε από την αρχή τα μηχανικά πλήκτρα, τα οποία αρχικά είχαν σχεδιαστεί για δαχτυλογράφηση, έχοντας στο μυαλό την κοινότητα των παικτών. Προσδιόρισε τη βέλτιστη απόσταση ενεργοποίησης για ένα διακόπτη και παράλληλα μείωσε περίπου στο μισό, την απόσταση μεταξύ του σημείου ενεργοποίησης και επαναφοράς, για να επιτρέπει ταχύτερες και πιο ακριβείς εντολές. Πιο συγκεκριμένα, όπως δείχνει και το γράφημα της Razer, οι δύο νέοι διακόπτες έχουν σημείο ενεργοποίησης στα 1,9 mm, απόσταση μεταξύ σημείου ενεργοποίησης και επαναφοράς 0,44 mm και αντέχουν 60 εκατομμύρια πληκτρολογήσεις. Ο κλασσικός μηχανικός διακόπτης έχει σημείο ενεργοποίησης στα 2,2 mm, απόσταση μεταξύ σημείου ενεργοποίησης και επαναφοράς 0,7 mm και αντέχει έως και 20 εκατομμύρια πληκτρολογήσεις. Η διαφορά των δύο διακοπτών βρίσκεται στην δύναμη που απαιτείται για την ενεργοποίηση τους, καθώς και στον θόρυβο που κάνουν. Ο Razer Green απαιτεί 50g και κάνει θόρυβο, ενώ ο Razer Orange απαιτεί 45g, αλλά είναι αθόρυβος. Τέλος, οι διακόπτες έχουν σχεδιαστεί από την Razer, αλλά η μαζική παραγωγή έγινε από τρίτο κατασκευαστή, υπό την επίβλεψη μηχανικών της εταιρείας. Οι διακόπτες στη συνέχεια δοκιμάστηκαν εκτενώς από τους πιο απαιτητικούς επαγγελματίες παίκτες. Περισσότερες πληροφορίες σχετικά με τα νέα switches, στην επίσημη σελίδα της Razer   [ame=http://www.youtube.com/watch?v=5OrNkzTho6w]The World's First Mechanical Switch Designed for Gaming - YouTube[/ame] [ame=http://www.youtube.com/watch?v=K6SLvLmEkFs]The All-new Razer BlackWidow Ultimate featuring Razer Mechanical Switches - YouTube[/ame] Πηγή: Tom's Hardware\nΠρόβλημα στο pc.(μπλέ οθόνη μετά από 10 λεπτά)\ntsouky3d posted a topic in Γενικά για Η/Υ\n:help1::help1::help1::help1: Τον Απρίλιο αγόρασα το desktop μου.Είναι core i7 920 @ 2,67 GHz μητρική Asus P6T SE μνήμη 3x 2gb DDR3 SDRAM και κάρτα γραφικών NVIDIA GTX 260 με μνήμη 896mb και τροφοδοτικό chieftech 750w.Κουτί Cooler Master Cosmos.Λειτουργικό έχω βάλει windows 7 ultimate 64-bit. Το πρόβλημα που αντιμετωπίζω είναι το εξής: όταν ανοίγω τον υπολογιστή ανοίγω msn mozilla κλπ.μόλις παω μετά και ανοίγω ένα παιχνίδι (οποιοδήποτε και να ανοίξω μου το κάνει όχι μονο με 1 συγκεκριμένο) παίζω κανονικά αλλά σε 10 λεπτά αρχίζει και ακούγετε ένα τρίξιμο στα ηχεία(σαν παράσιτα).Μόλις ακουστεί το 1ο τριξιματάκι σε 2 λεπτα μου έχει βγάλει μπλέ οθόνη dumping physical memory κλπ και κάνω επανεκκίνηση.Άμα ανοίξω το παιχνίδι μόλις μπεί στα windows παίζει κανονικά με τις ώρες χωρίς κανένα πρόβλημα. Τι έκανα εγώ για να αντιμετωπίσω το πρόβλημα: 1ο)update τους οδηγούς της κάρτας γραφικών. 2o)update όλους τους οδηγούς της μητρικής και όλων των onboard μερών της.(Lan,Audio,κλπ) 3ο)update το Bios.(έγραφε η ASUS για διάφορα προβλήματα παρόμοια που λύθηκαν με το καινούργιο bios) 4ο)παρακολούθησα την θερμοκρασία λειτουργίας(με το CPUID HWMonitor) Αυτό που παρατήρησα ήταν θερμοκρασιές 65-71°C παίζοντας το Need for Speed-Shift με τα γραφικά στις μέγιστες τιμές και ανάλυση 1680x1050 στην κάρτα γραφικών και 44-46°C στους πυρήνες.(θερμοκρασία δωματίου 22°C) Στις 1/11/09 όμως έβαλα τους τελευταίους οδηγούς της nvidia και είδα ότι το CPUID HWMonitor δεν βλέπει πλεόν καθόλου την κάρτα γραφικών μου και το Real Temp 3.00 μου δείχνει φορτίο κάρτας γραφικών κανονικά,αλλά θερμοκρασία 7536732°C!!!!!!!!!!!!!!! Παρακαλώ αν ξέρει κάποιος ας μου πεί τι άλλο μπορώ να κάνω για να σταματήσει να μου βγάζει μπλέ οθόνες.(και με τα windows vista home edition 64-bit που είχα πριν πάλι το ίδιο πρόβλημα είχα αλλά τότε συχνότερα) Και επίσης άμα ξέρει κάποιος:μπορούν έτσι απλά μέσω των οδηγών να απενεργοποιήσουν τον αισθητήρα θερμοκρασίας στην κάρτα γραφικών;Και άμα γίνεται αυτό δεν μπορεί να δημιουργήσει πρόβλημα σε περίπτωση υπερθέρμανσης της κάρτας;\nΣύνδεση hub με switch\nmin_hero posted a topic in Δίκτυα & Internet\nΛοιπόν, Έχω ένα μικρό τοπικό δίκτυο δεδομένων 5 υπολογιστών που συνδέονται με Ethernet (δεν μπορώ να ξέρω όμως τη συνδεσμολογία μεταξύ τους). Μπορώ να κάνω remote login σε έναν από αυτούς, συνδέοντας στην έκτη θήρα ένα οποιοδήποτε PC και εισάγοντας την τοπική διεύθυνση που είναι : 192.168.1.11 (και γενικά σε αυτό το μικρό τοπικό δίκτυο είναι αυτής της μορφής με subnet mask 255.255.255.0) Θέλω να "βγάλω" αυτό το δίκτυο στο Internet μέσω ενός switch που απέχει 450 μέτρα, και ταυτόχρονα οι 5 υπολογιστές να μη χάσουν τις static διευθύνσεις που έχουν. Σκέφτομαι να κάνω το εξής: βγάζω με utp cat5e καλώδιο και 4 hubs και φτάνω ουσιαστικά την επέκταση της έκτης θήρας στο switch. Κατόπιν για να διατηρήσω τα static ip addresses, παρεμβάλλω ένα router που θα κάνει port forwarding και συνδέω το router στο switch ώστε να "πάρει Ιντερνετ" και διέυθυνση IP εξωτερική του υποδικτύου. Τα ερώτηματά μου είναι: - θα δουλέψει το παραπάνω δίκτυο, ώστε να περάσει remote desktop και ftp? - Εκτός από τους γνωστούς περιορισμούς ανάμεσα σε hubs και μήκη καλωδίων (κανόνας 5-4-3, 100 μέτρα) έχω κάποιον επιπλέον περιορισμό στα μήκη καλωδίων λόγω παρεμβολής router? - Πρέπει να τοποθετήσω το router, πριν ή μετά τα hubs?


Σε πρόωρες διακοπές ο Παναιτωλικός ηττήθηκε από τον Αστέρα Τρίπολης στο Αγρίνιο | AgrinioPress\nΑρχική/Ροή Ειδήσεων/Σε πρόωρες διακοπές ο Παναιτωλικός ηττήθηκε από τον Αστέρα Τρίπολης στο Αγρίνιο\nΣε πρόωρες διακοπές ο Παναιτωλικός ηττήθηκε από τον Αστέρα Τρίπολης στο Αγρίνιο\n06/05/2018 , 23:08\nΟ Αστέρας Τρίπολης ήταν η ομάδα που ήθελε εξ’ αρχής τη νίκη στο Αγρίνιο κόντρα στον Παναιτωλικό, κυνηγώντας την είσοδο στην πεντάδα και τα κατάφερε με τα γκολ του Ιγκλέσιας στο 24’ και του Μανιά στο 79’ (0-2).\nΣτο πρώτο ημίχρονο οι Αρκάδες ήταν σαφέστατα ανώτεροι από τους γηπεδούχους, έχοντας την κατοχή της μπάλας, την πρωτοβουλία των κινήσεων, τις φάσεις και φυσικά το μοναδικό γκολ του πρώτου 45λεπτου, όταν ο Ιγκλέσιας στο 24’ μετά από όμορφη σέντρα του Καλτσά με γυριστό σουτ έστειλε τη μπάλα στα δίχτυα του Κυριακίδη. Ο Παναιτωλικός είχε την ευκαιρία να φέρει το παιχνίδι στα ίσια στη μοναδική του ευκαιρία στο πρώτο ημίχρονο, όταν ο Μοράρ βρέθηκε απέναντι από τον Αθανασιάδη, όμως δεύτερος του έκλεισε το οπτικό του πεδίο και απέκρουσε το πλασέ του Ρουμάνου.\nΣτην επανάληψη τα «καναρίνια» ανέβασαν στροφές αλλά αυτό δεν ήταν αρκετό, καθώς έλλειπε τόσο η τελική πάσα όσο και το σουτ για να δημιουργήσει προϋποθέσεις ισοφάρισης. Επίσης τα πολλά λάθη στο χώρο του κέντρου, ένα εκ των οποίων είχε ως αποτέλεσμα το δεύτερο γκολ του Αστέρα με τον Μανιά στο 79’ δεν άφησαν πολλά περιθώρια αντίδρασης στον Τραϊανό Δέλλα.\nΟ Τραϊανός Δέλλας επέλεξε για τον Παναιτωλικό ένα σύστημα 4-2-3-1. Αναλυτικότερα επέλεξε τον Κυριακίδη στο τέρμα. Τους Μαρινάκη, Χαντάκια, Άργκους και Ρότσα στην άμυνα από δεξιά προς τα αριστερά. Αμυντικούς μέσους τον Μπεχαράνο και τον Τσοκάνη. Μεσοεπιθετικά, δεξιά τον Ντίας, αριστερά τον Ρόσα και στο κέντρο τον Μάζουρεκ σε ελεύθερο ρόλο, πίσω από τον Μοράρ που αγωνίστηκε στην κορυφή της επίθεσης.\nΓια τον Αστέρα Τρίπολης ο Σάββας Παντελίδης επέλεξε επίσης το 4-2-3-1. Συγκεκριμένα, τον Αθανασιάδη κάτω από τα δοκάρια. Τους Κώτσιρα, Τριανταφυλλόπουλο, Σελίν και Γιαννούλη στην άμυνα από δεξιά προς αριστερά. Αμυντικούς μέσους τον Ιγκλέσιας και τον Μουνάφο. Μεσοεπιθετικά, δεξιά τον Καλτσά, αριστερά τον Τσιλιανίδη και σε ελεύθερο ρόλο στον άξονα τον Τόνσο, ενώ στην επίθεση επέλεξε τον Μανιά.\nMVP: Ο Ματίας Ιγκλέσιας ήταν εξαιρετικός για τον Αστέρα Τρίπολης, μόνιμη πηγή κινδύνου σε κάθε στημένη φάση αλλά και σε κάθε προώθηση από τον άξονα, κατάφερε να σκοράρει στο 24’ βάζοντας μπροστά στο σκορ τους φιλοξενούμενος, ενώ γενικότερα η παρουσία του στο χώρο του κέντρου ήταν καθοριστική για τους Αρκάδες.\nΗ σφυρίχτρα: Καλή διαιτησία σε ένα εύκολο παιχνίδι για τον κ. Σιδηρόπουλο, ο οποίος προσπάθησε να μη δείξει πολλές κίτρινες κάρτες και είχε κατά κύριο λόγο σωστές αποφάσεις σε όλη τη διάρκεια της αναμέτρησης. Σωστή και η απόφαση της αποβολής του Μοράρ με δεύτερη κίτρινη κάρτα στις καθυστερήσεις του αγώνα.\nΟι πάγκοι: Σε αντίθεση με το παιχνίδι με τη Λαμία όπου παρά το γεγονός ότι ο Παναιτωλικός ήταν αδιάφορος, κατάφερε να βγάλει ψυχή και πάθος στον αγωνιστικό χώρο για να πάρει το αποτέλεσμα, αυτό δεν φάνηκε στο παιχνίδι με τον Αστέρα Τρίπολης. Ο Παναιτωλικός πέταξε ένα ολόκληρο 45λεπτο, ενώ και στο δεύτερο ημίχρονο όταν οι φιλοξενούμενοι έχοντας το υπέρ τους σκορ του έδωσαν περισσότερο χώρο, δεν κατάφερε να δημιουργήσει και αυτό είναι σίγουρα κάτι που θα πρέπει να αλλάξει ο Τραϊανός Δέλλας την επόμενη χρονιά, αν παραμείνει στο τιμόνι της ομάδας. Αντιθέτως όλα δούλεψαν «ρολόι» για τον Σάββα Παντελίδη με τους ποδοσφαιριστές του να εκτελούν τέλεια το πλάνο του Αστέρα από το πρώτο μέχρι το τελευταίο λεπτό, αντιλαμβανόμενοι τη βαρύτητα της αναμέτρησης και παίρνοντας το επιθυμητό αποτέλεσμα. Ξεκάθαρα νικητής ο δεύτερος.\nΗ φάση: Το 2ο γκολ του Αστέρα Τρίπολης με τον Μανιά να εκτελεί ιδανικά τον Κυριακίδη και ουσιαστικά να σφραγίζει τη νίκη για τους φιλοξενούμενος, μη αφήνοντας περιθώρια αντίδρασης στον Παναιτωλικό.\nΞεχώρισαν: Ο Μανιάς που αποτελούσε μόνιμη πηγή κινδύνου για την εστία του Παναιτωλικού σε κάθε επαφή του με τη μπάλα, όπως και ο Τόνσο που προβλημάτισε ιδιαίτερα την άμυνα του Παναιτωλικού. Από τους γηπεδούχους οι μόνοι που διασώθηκαν ήταν ο Μαρινάκης και ο Χαντάκιας, οι οποίοι έβγαλαν πάθος και έδειξαν θέληση, σε αντίθεση με την πλειοψηφία των συμπαικτών τους.\n12’ Μακρινό σουτ του Μανιά με τη μπάλα να περνά λίγο έξω από το δεξί δοκάρι της εστίας του Παναιτωλικού.\n18’ Εκτέλεση φάουλ του Τσιλιανίδη από πλάγια αριστερά, απέκρουσε με γροθιές ο Κυριακίδης.\n23’ Μακρινό συρτό σουτ του Τόνσο κόντραρε στο πόδι του Τσοκάνη και η μπάλα κατέληξε κόρνερ, ελάχιστα έξω από το δεξί δοκάρι του Κυριακίδη.\n24’ 0-1 για τον Αστέρα Τρίπολης με τον Ιγκλέσιας να σκοράρει με όμορφο γυριστό σουτ μέσα από τη μεγάλη περιοχή, έπειτα από σέντρα του Καλτσά.\n27’ Κίτρινη κάρτα στον Τόνσο για φάουλ στον Άργκους.\n34’ Τεράστια ευκαιρία για τον Αστέρα να κάνει δύο τα τέρματά του μετά από σκάψιμο του Τόνσο και τη μπάλα να κυλά προς την εστία, όμως ο Ντίας πρόλαβε τον Μανιά πριν αυτός τη στείλει στα δίχτυα και παραχώρησε κόρνερ.\n37’ Κίτρινη κάρτα στον Χαντάκια για διαμαρτυρία έπειτα από φάουλ πάνω στον Τόνσο.\n40’ Κίτρινη κάρτα στον Άργκους για σκληρό μαρκάρισμα στον Τόνσο.\n43’ Κίτρινη κάρτα στον Μπεχαράνο για φάουλ στον Μουνάφο.\n44’ Μεγάλη ευκαιρία για τον Παναιτωλικό να φέρει το παιχνίδι στα ίσια μετά από τετ-α-τετ του Μοράρ και πλασέ του Ρουμάνου που απέκρουσε ο Αθανασιάδης.\n45’ Διπλή μεγάλη ευκαιρία για τον Αστέρα, όταν ο Μανιάς ντρίπλαρε τον Κυριακίδη και το σουτ που επιχείρησε προ κενής εστίας απέκρουσε στη γραμμή με το πόδι ο Χαντάκιας και στη συνέχεια δεύτερο σουτ προ κενής εστίας απέκρουσε λίγο πριν τη γραμμή και παραχώρησε κόρνερ ο Ρότσα.\n54’ Κίτρινη κάρτα στον Μοράρ για φάουλ στον Ιγκλέσιας.\n57’ Σουτ του Μάζουρεκ έξω από τη μεγάλη περιοχή με τη μπάλα να περνά άουτ.\n61’ Κεφαλιά του Ιγκλέσιας μετά από εκτέλεση κόρνερ του Τσιλιανίδη με τη μπάλα να περνά λίγο έξω από το αριστερό δοκάρι του Αθανασιάδη και τον Σελίν να μην προλαβαίνει να τη στείλει στα δίχτυα έπειτα από άστοχη προβολή στο δεύτερο δοκάρι.\n78’ Κίτρινη κάρτα στον Ιγκλέσιας για φάουλ στον Μάζουρεκ.\n79’ 0-2 για τον Αστέρα Τρίπολης με τον Μανιά να πλασάρει εύστοχα μετά από εξαιρετική πάσα του Τόνσο.\n90+3 Αποβολή για τον Μοράρ με δεύτερη κίτρινη κάρτα για χτύπημα στον Τόνσο.\nΠαναιτωλικός (Τραϊανός Δέλλας): Κυριακίδης, Μαρινάκης, Χαντάκιας (72’ Βασιλούδης, Άργκους (62’ Μιχάι), Ρότσα, Μπεχαράνο (82’ Βακράκος), Τσοκάνης, Ντίας, Μάζουρεκ, Ρόσα, Μοράρ.\nΑστέρας Τρίπολης (Σάββας Παντελίδης): Αθανασιάδης, Κώτσιρας, Τριανταφυλλόπουλος, Σελίν, Γιαννούλης, Ιγκλέσιας, Μουνάφο, Καλτσάς (85’ Ισνάλντο), Τόνσο, Τσιλιανίδης (74’ Ντοοντού), Μανιάς (90+2’ Δουβίκας).\nΒ’ βοηθός: Λάζαρος Δημητριάδης\n4ος Διαιτητής: Νικόλαος Μακρυπόδης


Βιβλία του συγγραφέα VanderMeer Jeff στο Bibliohora gr - Προβολή πρώτης σελίδας, αύξουσα ταξινόμηση βάση έτους έκδοσης (πενήντα τίτλοι ανά σελίδα)\nVanderMeer, Jeff Ο Τζεφ Βάντερμιερ είναι βραβευμένος μυθιστοριογράφος, εκδότης και κριτικός. Γεννήθηκε στα νησιά Φίτζι και σήμερα ζει στο Ταλαχάσι της Φλόριντα με τη σύζυγό του. Θεωρείται τόσο στις Ηνωμένες Πολιτείες όσο και διεθνώς ένας από τους κορυφαίους εκπροσώπους της λογοτεχνίας του φανταστικού. Ωστόσο τα βιβλία του είναι πολύτροπα και ανθίστανται στις εύκολες κατηγοριοποιήσεις. Το έγκριτο αμερικανικό περιοδικό The New Yorker τον έχει αποκαλέσει "αλλόκοτο Θορώ" για να υποδείξει ότι το ευρύτερο όραμα και η ποιότητα της γραφής του υπερβαίνουν τα όρια ενός συγκεκριμένου αφηγηματικού είδους. Με την Τριλογία της Νότιας Ζώνης (τα μυθιστορήματα Αφανισμός, Επιβολή και Αποδοχή που κυκλοφορούν από τις Εκδόσεις Καστανιώτη σε μετάφραση του Μιχάλη Μακρόπουλου) σημείωσε μεγάλη επιτυχία και μεταφράστηκε σε περισσότερες από 35 γλώσσες. Το πρώτο βιβλίο, συγκεκριμένα, απέσπασε τα σημαντικά Βραβεία Nebula και Shirley Jackson, ενώ μεταφέρθηκε και στον κινηματογράφο από τον Άλεξ Γκάρλαντ. Με το "Μπορν" (2017) άνοιξε ένα νέο συναρπαστικό κεφάλαιο στο έργο του.


Πάσχα στην Κέρκυρα – Thessaloniki Tours\n1η ηµέρα: ΘΕΣΣΑΛΟΝΙΚΗ – ΚΕΡΚΥΡΑ (360 χλµ.) Μ. Παρασκευή\nΣυγκέντρωση στο γραφείο µας στις 07.00 και αναχώρηση. Άφιξη στην Ηγουµενίτσα και απόπλους για το νησί των Φαιάκων, την Κέρκυρα. Τακτοποίηση στο ξενοδοχείο. ∆είπνο µε νηστίσιµα εδέσµατα και στη συνέχεια παρακολούθηση στην πλατεία Σπιανάδα τη συνάντηση όλων των Επιταφίων της πόλης όπου συνοδεύονται απο µπάντες και χορωδίες. ∆ιανυκτέρευση.\n2η ηµέρα: ΚΕΡΚΥΡΑ - ΠΑΛΑΙΟΚΑΣΤΡΙΤΣΑ– ∆ΑΣΙΑ – ΥΨΟΣ. Μ. Σάββατο\nΠρωινό και παρακολούθηση της «Πρώτης Ανάστασης » στη Πλατεία Σπιανάδα. Θα δούµε την Λιτανεία του Αγ. Σπυρίδωνα και θα παρακολουθήσουµε το γνωστό έθιµο του νησιού µε την ρίψη των µπότηδων από τα µπαλκόνια. Ελεύθερος χρόνος για βόλτα και καφέ στα γραφικά καντούνια της πόλης. Στη συνέχεια αναχώρηση για την Παλαιοκαστρίτσα, την πιο φηµισµένη για την οµορφιά της περιοχή, όπου θα δούµε το µοναστήρι της Παναγίας (13ου αιώνα) χτισµένο σ΄ έναν απότοµο βράχο. Στην επιστροφή µας θα περάσουµε από τις παραθαλάσσιες περιοχές ∆ασιά, Ύψος. Επιστροφή στο ξενοδοχείο και το βράδυ παρακολούθηση της πιο γνωστής Ανάστασης στην Ελλάδα στην πλατεία Σπιανάδα. Στη συνέχεια µας περιµένει στο ξενοδοχείο το Αναστάσιµο δείπνο µε την µαγειρίτσα. ∆ιανυκτέρευση\n3η ηµέρα: ΚΑΝΟΝΙ - ΠΟΝΤΙΚΟΝΗΣΙ – ΜΟΝΗ ΒΛΑΧΕΡΝΩΝ – ΜΟΝ ΡΕΠΟ - ΑΧΙΛΛΕΙΟ. Κυριακή του ΠΑΣΧΑ\nµαγευτική θέα στα δύο γραφικά νησάκια τη Μονή των Βλαχερνών, νησάκι που µια στενή λωρίδα γης το συνδέει µε τη στεριά και το Ποντικονήσι. Επίσκεψη και περίπατος στους κήπους του ανακτόρου Μον Ρεπό. Στη συνέχεια επίσκεψη στο Αχίλλειο, το µεγαλόπρεπο ανάκτορο της αυτοκράτειρας της Αυστρίας Ελισάβετ, αφιερωµένο στον αγαπηµένο της ήρωα Αχιλλέα. Περιήγηση στο παλάτι και στους κήπους µε την θαυµάσια θέα. Το µεσηµέρι στο ξενοδοχείο µας περιµένει το Πασχαλινό γεύµα. Το απόγευµα επίσκεψη στην πόλη της Κέρκυρας να περπατήσουµε στα γραφικά καντούνια της και να προσκυνήσετε στον Ιερό Ναό του Αγίου Σπυρίδωνα. Ελεύθερος χρόνος. Το βράδυ προαιρετική διασκέδαση. ∆ιανυκτέρευση\n4η ηµέρα: ΜΕΣΟΓΓΗ – ΜΩΡΑΪΤΙΚΑ – ΛΕΥΚΙΜΜΗ ΓΙΑΝΝΕΝΑ – ΘΕΣΣΑΛΟΝΙΚΗ (380 χλµ.)\nΠρόγευµα και αναχώρηση για την νοτιοανατολική πλευρά του νησιού όπου θα δούµε τα παραδοσιακά χωριά Μωραΐτικα και Μεσογγή. Φτάνουµε µέχρι την πρωτεύουσα του νότου τη Λευκίµµη. Επιβίβαση στο πλοίο, άφιξη στην Ηγουµενίτσα. Συνεχίζουµε για τα πανέµορφα Γιάννενα. Χρόνος ελεύθερος στην πόλη, και µε τις απαραίτητες στάσεις φθάνουµε στη Θεσσαλονίκη το βράδυ.\n4 CORFU SENSES 3*, Άγιος Ιωάννης ΗΜΙΔΙΑΤΡΟΦΗ (εορταστικά) 209 125 145 +90\nOMIROS 3*, Γουβιά ΗΜΙΔΙΑΤΡΟΦΗ (εορταστικά) 235 165 155 +70\nBLUE PRINCESS hotel and suites 4* Λιαπάδες ALL INCLUSIVE (εορταστικά) 245 75(0-6 ετων) 160(6-12ετών) 160 +110\nAEOLOS BEACH 4*, Πέραμα, bungalows ALL INCLUSIVE (εορταστικά) 329 75(0-6 ετων) 209(6-12ετών – +130\nAEOLOS BEACH 4*, Πέραμα, κυρίως κτήριο ALL INCLUSIVE (εορταστικά) 349 75(0-6 ετων)\n225(6-12ετών – +145\nARITI 4*, Κανόνι ΗΜΙΔΙΑΤΡΟΦΗ (εορταστικά) 345 75(0-6 ετων)\n155(6-12ετών – +115\n-Τα εισιτήρια του πλοίου Ηγουµενίτσα – Κέρκυρα – Ηγουµενίτσα.\n-Τις διανυκτερεύσεις στα ξενοδοχεία που αναφέρονται αναλυτικά στον τιµοκατάλογο ανάλογα µε την επιλογή σας.\n– Ασφάλεια αστικής επαγγελµατικής ευθύνης. Φ.Π.Α.\n∆ΕΝ ΠΕΡΙΛΑΜΒΑΝΟΥΝ :\nΕισόδους µουσείων και αρχαιολογικών χώρων, ότι αναφέρεται στο πρόγραµµα ως προαιρετικό. Φόρος διαµονής.


«Μελισσανίδη σήκω φύγε ξεφτιλιζόμαστε, έχεις μικρύνει την ΑΕΚ» - to10.gr\nΑρχική / ΠΟΔΟΣΦΑΙΡΟ / SUPERLEAGUE / «Μελισσανίδη σήκω φύγε ξεφτιλιζόμαστε, έχεις μικρύνει την ΑΕΚ»\n«Μελισσανίδη σήκω φύγε ξεφτιλιζόμαστε, έχεις μικρύνει την ΑΕΚ»\nΟ κόσμος της ΑΕΚ βράζει μετά τη νέα ήττα από τον Βόλο και την τραγική εικόνα της ομάδας εξαπολύοντας επίθεση κατά του Δημήτρη Μελισσανίδη. Οι οπαδοί των κιτρινόμαυρων απαιτούν την αποχώρηση του, ενώ η μπάλα παίρνει και Χιμένεθ, Κονέ και παίκτες.\nΗ ΑΕΚ συνεχίζει να απογοητεύει στη Superleague, καθώς ηττήθηκε και στον Βόλο από την ομώνυμη ομάδα με 1-0 και έχασε έδαφος για τη δεύτερη θέση. Το θέμα όμως για την Ένωση δεν είναι η ήττα, αλλά η εμφάνιση, αφού για ακόμη μια φορά ήταν τραγική με τους κιτρινόμαυρους να μην απειλούν και να χάνουν ουσιαστικά με κάτω τα χέρια για δεύτερη φορά μέσα σε μερικές εβδομάδες στο Πανθεσσαλικό.\nΤο νέο αρνητικό αποτέλεσμα και κυρίως η εμφάνιση της Ένωσης έφερε πολύ μεγάλες αντιδράσεις στους οπαδούς της ομάδας για ακόμη μια φορά, όπως φαίνεται και από τα σχόλια που υπάρχουν κατά εκατοντάδες στην επίσημη σελίδα του facebook και διαρκώς γίνονται και περισσότερα.\nΤα social media της ΑΕΚ πήραν φωτιά με τους οπαδούς της ομάδας να ξεσπούν για τα λάθη της διοίκησης και να «βάλλουν» κατά του Δημήτρη Μελισσανίδη τονίζοντας πως ο κύκλος του έχει τελειώσει στην ΑΕΚ και ότι ήρθε η ώρα να αποχωρήσει από την Ένωση. Πολλοί οπαδοί των κιτρινόμαυρων χρησιμοποιούν βαριές εκφράσεις για τον ισχυρό άνδρα της ΠΑΕ, ενώ υπογραμμίζουν πως έχει μικρύνει την ΑΕΚ και «δεν θα καταφέρει να κάνει τίποτα άλλο πέρα από το να ξεφτιλιστεί στα play off».\nΕκτός όμως από τον Μελισσανίδη, στον οποίο επιτίθενται οι περισσότεροι φίλοι της ομάδας, η μπάλα παίρνει και τον Μανόλο Χιμένεθ για την κακή διαχείριση και τις επιλογές του, αλλά και για την εικόνα της ομάδας, λέγοντας πως είναι για γέλια. Φυσικά στο επίκεντρο είναι και πολλοί ποδοσφαιριστές, όπως και ο Πέτρος Μάνταλος, ενώ ακόμα αναρωτιούνται τους λόγους που δεν έμεινε ο Λιβάγια και «πότε θα κάνει σωστές επιλογές ο Κονέ».